open-index/open-wikipedia-markdown huggingface dataset:
ഹുസൈൻ അഹ്‌മദ് മദനി

ഇന്ത്യയിലെ ഒരു ഇസ്‌ലാമിക പണ്ഡിതനും രാഷ്ട്രീയപ്രവർത്തകനുമായിരുന്നു **ഹുസൈൻ അഹമ്മദ് മദനി** (6 ഒക്ടോബർ 1879 - 5 ഡിസംബർ 1957).

ദാറുൽ ഉലൂം ദയൂബന്ദിന്റെ പ്രിൻസിപ്പൽ ആയി പ്രവർത്തിച്ച അദ്ദേഹത്തിന് 1954-ൽ പ്രഥമ പത്മഭൂഷൺ പുരസ്കാരം ലഭിച്ചിരുന്നു.

1920-കളിൽ കോൺഗ്രസ്-ഖിലാഫത്ത് ഉടമ്പടി രൂപീകരിക്കുന്നതിൽ മദനി സുപ്രധാന പങ്ക് വഹിച്ചു. ഇന്ത്യൻ നാഷണൽ കോൺഗ്രസ്സുമായി ഇന്ത്യൻ മുസ്‌ലിം പണ്ഡിതരുടെ സഹകരണം നിലനിർത്താൻ അദ്ദേഹത്തിന്റെ പ്രഭാഷണങ്ങളും ലഘുലേഖകളും സഹായകമായിത്തീർന്നു.  
അദ്ദേഹത്തിന്റെ *മുത്താഹിദ ഖൗമിയത്ത് ഔർ ഇസ്‌ലാം* എന്ന കൃതി ഇന്ത്യയുടെ വിഭജനത്തെ എതിർക്കുന്നതായിരുന്നു. ഒരൊറ്റ രാജ്യമായി ഇന്ത്യ നിലകൊള്ളണമെന്ന് ആ കൃതിയിൽ അദ്ദേഹം വാദിക്കുന്നുണ്ട്.

## ജീവിതരേഖ
ഉത്തർപ്രദേശിലെ ഉന്നാവോ ജില്ലയിലെ ബംഗർമൗ എന്ന പ്രദേശത്തായിരുന്നു ഹുസൈൻ അഹ്‌മദ് ജനിച്ചത്. അതേ പ്രദേശത്ത് അധ്യാപകനായി പ്രവർത്തിച്ചിരുന്ന പിതാവ് സയ്യിദ് ഹബീബുല്ലയുടെ കുടുംബം യഥാർത്ഥത്തിൽ ഫൈസാബാദ് ജില്ലയിലെ ടൻഡ സ്വദേശികളായിരുന്നു. 

## രചനകൾ

* *[[:en:Composite_Nationalism_and_Islam|Composite Nationalism and Islam]]*
* *Naqsh-e-Hayat* (Autobiography of Maulana Madni).
* *Ash-Shihabus Saqib* (A refutation of Ahmed Raza Khan Barelvi) 
* *Maktubat Shaykh al-Islam* (Spread over  2000 pages).
* *Safar Nama Shaykhul Hind [[:en:Mahmud_al-Hasan|Mahmud al-Hasan]]* (related to Silk Letter Movement).
* *Tasawwur-e-Shaikh* (related to Tasawwuf)

## അവലംബം

## ഗ്രന്ഥസൂചിക

* 
* 
വർഗ്ഗം:1957-ൽ മരിച്ചവർ
വർഗ്ഗം:1879-ൽ ജനിച്ചവർ
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
എന്നും നന്മകൾ

രഘുനാഥ് പലേരിയുടെ രചനയിൽ സത്യൻ അന്തിക്കാട് സംവിധാനം ചെയ്ത് 1991-ൽ പുറത്തിറങ്ങിയമലയാളചലച്ചിത്രമാണ് ***എന്നും നന്മകൾ*** .  കൈതപ്രം ഗാനങ്ങൾ എഴുതി. ശ്രീനിവാസൻ, ശാന്തി കൃഷ്ണ, ജയറാം എന്നിവർ പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തിൽ ശാരി, ശരണ്യ, കെപിഎസി ലളിത, ഇന്നസെന്റ്, ശങ്കരാടി, ഒടുവിൽ ഉണ്ണികൃഷ്ണൻ, ജഗദീഷ്, മാമുക്കോയ എന്നിവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു. 

## കഥാംശം
കോഴിക്കോട് നഗരത്തിൽ ഓഫീസ് അസിസ്റ്റന്റാണ് രാധാദേവി. അവൾ തൊഴിൽ രഹിതനായ ശിവനുമായി പ്രണയത്തിലാണ്. ഇന്ദു, രമ എന്നീ രണ്ട് സുഹൃത്തുക്കളോടൊപ്പം പേയിംഗ് ഗസ്റ്റായി സത്യവതിയമ്മയുടെ വീട്ടിലേക്ക് രാധാദേവി മാറുന്നു. ഒരു ഹോട്ടലിലെ ഹൗസ് കീപ്പിംഗ് സ്റ്റാഫിന്റെ തലവനാണ് ഇന്ദു; ഒരു മാസികയുടെ അസോസിയേറ്റ് എഡിറ്ററായ രമ ഒരു ഫെമിനിസ്റ്റാണ്. ഒരു പെൺകുഞ്ഞുള്ള വിഭാര്യനായ ഡോ. അനിരുദ്ധനെ അവർ കണ്ടുമുട്ടുന്നു. 

പ്രാദേശിക പോസ്റ്റുമാൻ ഉൽപലാക്ഷൻ, പ്രാദേശിക രാഷ്ട്രീയക്കാരനായ തോറ്റ എംഎൽഎ, കോമ്പൗണ്ടർ ഖാദർ എന്നിവരെല്ലാം ചേർന്ന് നിരവധി ഹാസ്യ രംഗങ്ങൾ സൃഷ്ടിക്കുന്നു. അതിനിടെ, തൊഴിലില്ലായ്മയും സാമ്പത്തിക ബുദ്ധിമുട്ടുകളും മൂലം ശിവൻ കഷ്ടപ്പെടുന്നു. അവന്റെ ആത്മാഭിമാനത്തെ അവന്റെ ഏടത്തിയമ്മ ദേവകിയും രാധയുടെ അമ്മാവനും ചോദ്യം ചെയ്യുന്നു.

തൊഴിലില്ലാത്തതിനാൽ രാധയുടെ അമ്മാവനും അമ്മയും ചേർന്ന് രാധയുമായി പിരിയാൻ ശിവൻ നിർബന്ധിതനാകുന്നതോടെ ഇതിവൃത്തം മുറുകുന്നു. പിന്നീട് രാധ ഡോക്ടർ അനിരുദ്ധന്റെ മകളുമായി അടുപ്പത്തിലാകുന്നു. കുട്ടിയോടുള്ള അവളുടെ വാത്സല്യം കണ്ട് ഡോ.അനിരുദ്ധൻ രാധാദേവിയൊഡു വിവാഹം അഭ്യർത്ഥിക്കുന്നു. അതിനിടെ, കൊൽക്കത്തയിലെ ഒരു കമ്പനിയിൽ തനിക്ക് ജോലി ലഭിച്ചുവെന്ന വാർത്തയുമായി ശിവൻ കോഴിക്കോട് രാധാദേവിയെ കാണാൻ വീണ്ടും വരുന്നു. ഹൃദയം തകർന്ന രാധാദേവി, താൻ അനിരുദ്ധനെ വിവാഹം കഴിക്കാൻ തീരുമാനിച്ചതായും ദിവസങ്ങൾക്കുള്ളിൽ ഒരു രജിസ്ട്രാർ ഓഫീസിൽ വിവാഹം നടക്കാൻ പോകുന്നതായും വെളിപ്പെടുത്തുന്നു. ശിവൻ ഇത് സ്വീകരിച്ച് വിവാഹത്തിന് വരാമെന്ന് വാഗ്ദാനം നൽകി യാത്രയായി. വിവാഹ ദിവസം, രാധയും ശിവനും തമ്മിലുള്ള ബന്ധവും അവരുടെ വേർപിരിയലിന് പിന്നിലെ കാരണങ്ങളും താൻ തിരിച്ചറിഞ്ഞുവെന്നും അന്ന് വിവാഹം കഴിക്കേണ്ടത് ഇരുവരും ആണെന്നും പ്രഖ്യാപിച്ച് അനിരുദ്ധൻ രാധാദേവിയെയും ശിവനെയും അത്ഭുതപ്പെടുത്തുന്നു. വിവാഹത്തിൽ പങ്കെടുക്കാൻ രാധയുടെ അമ്മയെയും അമ്മാവനെയും അവിടെ വരാൻ പോലും അനിരുദ്ധൻ ഏർപ്പാട് ചെയ്തിരുന്നു. അനിരുദ്ധൻ കുട്ടിയുമായി പോകുന്നു. ശിവനും രാധയും വിവാഹിതരായി.

## താരനിര

## ഗാനങ്ങൾ
*വരികൾ:കൈതപ്രം
*ഈണം:  ജോൺസൺ

## അവലംബം

## പുറംകണ്ണികൾ
*  
* 
PpKCO0FgwPw
വർഗ്ഗം:1991-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
വർഗ്ഗം:കൈതപ്രം-ജോൺസൺ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:കൈതപ്രത്തിന്റെ ഗാനങ്ങൾ
വർഗ്ഗം:കെ. രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
സതേൺ ബഗ്

**സതേൺ ബഗ്**, സതേൺ ബുഹ് (, *Pivdennyi Buh*; , *Yuzhny Bug*;  or just ), എന്നും ചിലപ്പോൾ ബോ നദി (, ), എന്നും അറിയപ്പെടുന്ന ഉക്രെയ്നിലൂടെ ഒഴുകുന്ന നാവികയോഗ്യമായ ഒരു നദിയാണ്. ഉക്രെയ്നിലെ ഏറ്റവും നീളം കൂടിയ രണ്ടാമത്തെ നദിയാണിത്. നദിയുടെ ഉറവിടം ഉക്രെയ്‌നിന്റെ പടിഞ്ഞാറ്, പോളിഷ് അതിർത്തിയിൽ നിന്ന് ഏകദേശം 145 കിലോമീറ്റർ (90 മൈൽ) അകലെയുള്ള വോളിൻ-പോഡിലിയ അപ്‌ലാൻഡിലാണ്. അവിടെ നിന്ന് തെക്കുകിഴക്കായി ബഗ് അഴിമുഖത്തയ്ക്ക് (കരിങ്കടൽ തടം) തെക്കൻ സ്റ്റേപ്പികളിലൂടെ ഇത് ഒഴുകുന്നു. 806 കിലോമീറ്റർ (501 മൈൽ) നീളമുള്ള ഈ നദിയ്ക്ക് ഏകദേശം 63,700 ചതുരശ്ര കിലോമീറ്റർ (24,600 ചതുരശ്ര മൈൽ) വിസ്തൃതിയുള്ള നീർത്തടമുണ്ട്. ഉക്രെയ്നിലെ പ്രാദേശികമായി പ്രധാനപ്പെട്ട നിരവധി നഗരങ്ങളും പട്ടണങ്ങളും സതേൺ ബഗ് നദിയോരത്താണ് സ്ഥിതി ചെയ്യുന്നത്. പടിഞ്ഞാറൻ ഉക്രെയ്നിൽനിന്ന് ആരംഭിച്ച് തെക്കുകിഴക്കൻ ദിശയിൽ താഴേക്കുള്ള നദിയുടെ ഗതിയിൽ ഖ്മെൽനിറ്റ്സ്കി, ഖ്മിൽനിക്, വിന്നിറ്റ്സിയ, ഹൈവോറോൺ, പെർവോമൈസ്ക്, വോസ്നെസെൻസ്ക്, മൈക്കോളൈവ് എന്നീ നഗരങ്ങൾ നദിയുടെ പാതയിൽ സ്ഥിതിചെയ്യുന്നു. 1941-നും 1944-നും ഇടയിൽ രണ്ടാം ലോകമഹായുദ്ധകാലത്ത് സതേൺ ബഗ് നദി ജർമ്മൻ അധിനിവേശ ഉക്രെയ്‌നും റൊമാനിയൻ അധിനിവേശത്തിൽ ട്രാൻസ്നിസ്ട്രിയ എന്നറിയപ്പെട്ടിരുന്ന ഉക്രെയ്‌നിന്റെ ഭാഗത്തിനുമിടയിലെ അതിർത്തി രൂപീകരിച്ചിരുന്നു.

## അവലംബം
മൈക്കോളൈവ്

**മൈക്കോളൈവ് നഗരം** മൈക്കോളൈവ് ഒബ്ലാസ്റ്റിന്റെ ഭരണ കേന്ദ്രമായ തെക്കൻ ഉക്രെയ്നിലെ ഒരു നഗരവും മുനിസിപ്പാലിറ്റിയുമാണ്. കരിങ്കടലിലേക്കുള്ള പ്രവേശനമുള്ള സതേൺ ബഗ് നദിയോരത്ത് സ്ഥിതിചെയ്യുന്ന മൈക്കോളൈവ് നഗരം (നദിയുടെ ഏറ്റവും താഴെയുള്ള പാലം നഗരത്തിലൂടെ കടന്നുപോകുന്നു), കരിങ്കടൽ മേഖലയിലെ പ്രധാന കപ്പൽ നിർമ്മാണ കേന്ദ്രങ്ങളിലൊന്നാണ്.

## അവലംബം

വർഗ്ഗം:ഉക്രൈനിലെ നഗരങ്ങൾ
ജെഫ് ഗോൾഡ്ബ്ലം

**ജെഫ്രി ലിൻ ഗോൾഡ്ബ്ലം** (; ജനനം, 1952 ഒക്ടോബർ 22) ഒരു അമേരിക്കൻ അഭിനേതാവും സംഗീതജ്ഞനുമാണ്. *ജുറാസിക് പാർക്ക്* (1993), *ഇൻഡിപെൻഡൻസ് ഡേ* (1996) തുടങ്ങിയ തന്റെ കാലഘട്ടത്തിലെ ഏറ്റവും കൂടുതൽ കളക്ഷൻ നേടിയ ചിത്രങ്ങളിലും അവയുടെ തുടർച്ചകളിലും അദ്ദേഹം വേഷങ്ങൾ അവതരിപ്പിച്ചിട്ടുണ്ട്.1970 കളുടെ അവസാനത്തിലും 1980 കളുടെ പ്രാരംഭത്തിലും നിരവധി ചിത്രങ്ങളിലെ സഹവേഷങ്ങൾക്കുശേഷം, ഡേവിഡ് ക്രോണൻബർഗിന്റെ *ദി ഫ്ലൈ* (1986) എന്ന ചിത്രത്തിലെ സേത്ത് ബ്രണ്ടിൽ എന്ന കഥാപാത്രമായി ഗോൾഡ്ബ്ലം കൂടുതൽ ശ്രദ്ധ നേടുകയും അത് അദ്ദേഹത്തിന് മികച്ച നടനുള്ള സാറ്റേൺ അവാർഡ് നേടിക്കൊടുക്കുകയും ചെയ്തു. നിരവധി ടിവി പരമ്പരകളിലും പ്രത്യക്ഷപ്പെട്ടിട്ടുള്ള അദ്ദേഹത്തിന് വിൽ & ഗ്രേസിലെ വേഷത്തിന് പ്രൈംടൈം എമ്മി അവാർഡ് നാമനിർദ്ദേശം ലഭിച്ചു. *ലിറ്റിൽ സർപ്രൈസസ്* എന്ന ഹ്രസ്വചിത്രം സംവിധാനം ചെയ്ത അദ്ദേഹം മികച്ച ലൈവ് ആക്ഷൻ ഷോർട്ട് ഫിലിമിനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. അദ്ദേഹത്തിന്റെ ജാസ് ബാൻഡായ ജെഫ് ഗോൾഡ്ബ്ലം ആൻറ് മിൽഡ്രെഡ് സ്നിറ്റ്സർ ഓർക്കസ്ട്ര, അവരുടെ ആദ്യ ആൽബമായ *ദി ക്യാപിറ്റോൾ സ്റ്റുഡിയോ സെഷൻസ്* 2018 ൽ പുറത്തിറക്കി.

## അവലംബം
ഓൾഡ് വുമൺ റീഡിംഗ്

1631-1632 നും ഇടയിൽ ഗെറിറ്റ് ഡൗ വരച്ച ചിത്രമാണ് **ഓൾഡ് വുമൺ റീഡിംഗ്**. ഈ ചിത്രം **ഓൾഡ് വുമൺ റീഡിംഗ് എ ലെക്ഷനറി** എന്നും അറിയപ്പെടുന്നു. മുൻകാലങ്ങളിൽ ഈ ചിത്രം റെംബ്രാൻഡ് വരച്ചതാണെന്ന് കരുതിയിരുന്നു. കൂടാതെ ഈ ചിത്രത്തിന് റെംബ്രാൻഡ്സ് മദർ എന്ന് പേരിട്ടിരുന്നു. എന്നാൽ ഈ ആട്രിബ്യൂഷൻ വളരെക്കാലമായി നിരസിക്കപ്പെട്ടു. 1912 നവംബർ മുതൽ ആംസ്റ്റർഡാമിലെ റിക്സ്മ്യൂസിയത്തിന്റെ ശേഖരത്തിന്റെ ഭാഗമാണ് ഈ ഛായാചിത്രം.

## ചരിത്രം
1628-ൽ, തന്നേക്കാൾ ഏഴു വയസ്സ് മാത്രം സീനിയർ ആയ റെംബ്രാൻഡിന്റെ ആദ്യ ശിഷ്യനായ പതിനാലുകാരനായ ഡൗ,   സഹ ചിത്രകാരനായ ജാൻ ലീവൻസുമായി ലൈഡനിൽ ഒരു സ്റ്റുഡിയോ പങ്കിട്ടു. വെളിച്ചവും ഇരുട്ടും തമ്മിലുള്ള ശക്തമായ വൈരുദ്ധ്യങ്ങൾ ഉപയോഗിച്ച് റെംബ്രാൻഡ് തന്നെ ആ കാലഘട്ടത്തിൽ ഒരു പരിഷ്കൃത ശൈലിയിൽ വരച്ചു. ഈ സാങ്കേതികത നിലവിലെ പെയിന്റിംഗിലും വ്യക്തമായി പ്രതിഫലിക്കുന്നു. റെംബ്രാൻഡ് പിന്നീട് ഈ പരിഷ്കരണത്തെ ശക്തമായി നിരസിച്ചെങ്കിലും, അത് കൂടുതൽ പൂർണ്ണമാക്കുന്നതിൽ ഡൂ ശ്രദ്ധ കേന്ദ്രീകരിച്ചു. 1632-ൽ അദ്ദേഹത്തിന്റെ അദ്ധ്യാപകൻ ആംസ്റ്റർഡാമിലേക്ക് മാറിയതിനുശേഷം, അദ്ദേഹം ലൈഡൻ ഫിജൻസ്ചിൽഡറിന്റെ സ്ഥാപകനായി.

## അവലംബം

വർഗ്ഗം:സ്ത്രീകളുടെ ചിത്രങ്ങൾ
ഗോളാന്തര വാർത്ത

ശ്രീനിവാസൻ കഥ,തിരക്കഥ, സംഭാഷണം രചിച്ച് സത്യൻ അന്തിക്കാട് സംവിധാനം ചെയ്ത്  1993-ൽ പുറത്തിറങ്ങിയ ഒരു മലയാളം ഹാസ്യ  ചിത്രമാണ് ***ഗോളാന്തരവാർത്ത*** . മമ്മൂട്ടി, ശോഭന, ശ്രീനിവാസൻ, കനക  എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. മഴവിൽക്കാവടി ബോക്‌സ് ഓഫീസിൽ വാണിജ്യ വിജയമായിരുന്നു.[2]   ഓ.എൻ.വി ഗാനങ്ങൾ എഴുതി ജോൺസൺ ഈണമിട്ടു

## കഥാംശം
കടയുടമയാണ് രമേശൻ നായർ, സ്കൂൾ അധ്യാപികയായ ലേഖയെ വിവാഹം കഴിച്ച് സന്തോഷവാനാണ്. രമേശൻ നായരുടെ സത്യസന്ധതയും സാമൂഹിക പ്രവർത്തനവും സാമൂഹിക അനീതിക്കെതിരെ പോരാടാനുള്ള ധൈര്യവും കാരണം ഗ്രാമം മുഴുവൻ അഭിമാനിക്കുന്നു. ജനം അയാളെ വിശ്വസിക്കുന്നത് ലോക്കൽ പോലീസിന് പോലും മടുത്തു.
കാരക്കുട്ടിൽ ദാസൻ എന്ന പ്രാദേശിക ഗുണ്ടയെ നല്ലവനായ വ്യക്തിയാക്കി മാറ്റാനുള്ള ചുമതല രമേശൻ നായർ ഏറ്റെടുക്കുന്നു. രമേശൻ നായർ അവന്റെ ഉത്തരവാദിത്തം മനസ്സിലാക്കി അവനെ വിവാഹം കഴിപ്പിക്കാൻ പദ്ധതിയിടുന്നു. ദാസനൊപ്പം ഗ്രാമത്തിലെ ഏതാനും പ്രായമായ പുരുഷന്മാരും ദാസന്റെ ഭാര്യയായി രജനിയെ ആലോചിക്കുന്നു. രജനി ഒരു വേശ്യയായതിനാൽ രമേഷൻ നായർ വിവാഹത്തെ എതിർക്കുന്നു. ഒരു ഹോട്ടൽ റെയ്ഡിനിടെ രജനിയെ പോലീസ് പിടികൂടുന്നത് രമേശൻ നായർ കണ്ടിരുന്നു. രജനിയുടെ കുടുംബാംഗങ്ങൾ അവളെ അംഗീകരിക്കാത്തതോടെയാണ് രജനി വേശ്യയാണെന്ന വാർത്ത അതിവേഗം പ്രചരിക്കുന്നത്. കൂടാതെ രജനിക്ക് സ്കൂൾ അധ്യാപികയുടെ ജോലിയും നഷ്ടപ്പെടുന്നു. അപമാനം സഹിക്കവയ്യാതെ രജനി രമേശൻ നായരെ അഭിമുഖീകരിക്കുകയും താൻ ജോലിക്ക് അഭിമുഖത്തിനായി ഹോട്ടലിലെത്തിയെന്നും പോലീസ് തെറ്റിദ്ധരിച്ചാണ് അറസ്റ്റ് ചെയ്തതെന്നും അറിയിക്കുന്നു. പിന്നീട് നിരപരാധിയാണെന്ന് തെളിഞ്ഞതിനെ തുടർന്ന് കോടതി അവളെ വിട്ടയച്ചു. രമേഷ് നായർ പോലീസ് സ്റ്റേഷൻ സന്ദർശിക്കുകയും അവളുടെ നിരപരാധിത്വം ബോധ്യപ്പെടുകയും ചെയ്യുന്നു. രമേശൻ നായർക്ക് കുറ്റബോധം തോന്നുന്നു, അവളുടെ കുടുംബാംഗങ്ങളെയും സ്കൂളിനെയും (അവൾക്ക് ജോലി നഷ്ടപ്പെട്ട) അനുനയിപ്പിക്കാൻ ശ്രമിക്കുന്നു, പക്ഷേ അവരാരും അവളെ അംഗീകരിക്കുന്നില്ല.
തന്നെ പിന്തുണയ്ക്കാൻ സമ്മതിക്കുന്ന സുഹൃത്ത് ഹസ്സനോട് രമേശൻ നായർ സാഹചര്യം വിശദീകരിക്കുന്നു. ജോലി കിട്ടുന്നത് വരെ രജനിക്ക് സഫിയതയുടെ വീട്ടിൽ കഴിയാമെന്ന് ഹസ്സൻ അറിയിച്ചു. എന്നിരുന്നാലും വിവാഹിതരായവരെ മാത്രമേ സഫിയത്ത താമസിക്കാൻ അനുവദിക്കൂ, അതിനാൽ രമേശൻ നായരും രജനിയും ഭാര്യാഭർത്താക്കന്മാരെപ്പോലെ പെരുമാറണം. തുടക്കത്തിൽ രമേശൻ നായർ അവളുടെ ഭർത്താവിനെപ്പോലെ അഭിനയിക്കാൻ മടിച്ചെങ്കിലും രജനിയുടെ ഇപ്പോഴത്തെ അവസ്ഥയ്ക്ക് ഉത്തരവാദി താനാണെന്ന് തോന്നിയതിനാൽ അദ്ദേഹം സമ്മതിക്കുന്നു. രജനി സ്വതന്ത്രയായിക്കഴിഞ്ഞാൽ വീടുവിട്ടിറങ്ങുമെന്നതിനാൽ ഭർത്താവിന്റെ പ്രവൃത്തിക്ക് ആയുസ്സ് കുറവായിരിക്കുമെന്നും രമേശൻ നായർ അനുമാനിക്കുന്നു. താനും രജനിയും തമ്മിൽ ശാരീരിക ബന്ധമില്ലെന്ന് രമേശൻ നായർ ഉറപ്പാക്കുന്നു.

## താരനിര

## ഗാനങ്ങൾ
*വരികൾ:ഓ.എൻ.വി
*ഈണം:  ജോൺസൺ
  
		

## അവലംബം

## പുറംകണ്ണികൾ
*  
* 

വർഗ്ഗം:1993-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:മമ്മുട്ടി-ശോഭന ജോഡി
വർഗ്ഗം:കെ. രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:വിപിൻമോഹൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ഓ എൻ വി- ജോൺസൺ ഗാനങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ
വർഗ്ഗം:സുകുമാരി അഭിനയിച്ച ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
സെവാസ്റ്റോപോൾ

**സെവാസ്റ്റോപോൾ** (), ചിലപ്പോൾ സെബാസ്റ്റോപോൾ എന്നും അറിയപ്പെടുന്ന ക്രിമിയയിലെ ഏറ്റവും വലിയ നഗരവും കരിങ്കടലിലെ ഒരു പ്രധാന തുറമുഖവുമാണ്. നഗരത്തിൻറെ തന്ത്രപ്രധാനമായ നിലനിൽപ്പും നഗരത്തിലെ തുറമുഖങ്ങളുടെ നാവിക ഗതാഗത സാദ്ധ്യയും കാരണം, സെവാസ്റ്റോപോൾ അതിന്റെ ചരിത്രത്തിലുടനീളം ഒരു പ്രധാന തുറമുഖവും നാവിക താവളവുമായിരുന്നു. 1783-ൽ നഗരം സ്ഥാപിതമായതുമുതൽ റഷ്യയുടെ കരിങ്കടൽ കപ്പൽ വ്യൂഹത്തിൻറെ പ്രധാന താവളമായിരുന്ന ഇത്, ശീതയുദ്ധകാലത്ത് കൊട്ടിയടയ്ക്കപ്പെട്ട ഒരു നഗരമായിരുന്നു. 864 ചതുരശ്ര കിലോമീറ്റർ (334 ചതുരശ്ര മൈൽ) മൊത്തം ഭരണ പ്രദേശം കൂടാതെ ഗണ്യമായ അളവിൽ ഗ്രാമീണ ഭൂമിയും ഇതിൽ ഉൾപ്പെടുന്നു. സെവാസ്റ്റോപോൾ ബേയ്ക്ക് ചുറ്റും കേന്ദ്രീകരിച്ചിരിക്കുന്ന നഗര ജനസംഖ്യയായ 479,394 ഉൾപ്പെടെ നഗരത്തിലെ മൊത്തം ജനസംഖ്യ 509,992 ആണ് (ജനുവരി 2021).

ക്രിമിയയുടെ മറ്റ് ഭാഗങ്ങൾക്കൊപ്പം ഉക്രെയ്നിന്റെ ഭാഗമായി അന്തർദ്ദേശീയ തലത്തിൽ അംഗീകരിക്കപ്പെട്ടിരിക്കുന്ന സെവാസ്റ്റോപോൾ, ഉക്രേനിയൻ നിയമ ചട്ടക്കൂടിന് കീഴിൽ, പ്രത്യേക പദവിയുള്ള രണ്ട് നഗരങ്ങളിൽ ഒന്നാണ് (മറ്റൊന്ന് കൈവ്). എന്നിരുന്നാലും, 2014 മാർച്ച് 18 ന് റഷ്യ ക്രിമിയയെ ആക്രമിച്ച് കൂട്ടിച്ചേർക്കുകയും നഗരത്തിന് റഷ്യയുടെ ഫെഡറൽ നഗരമെന്ന പദവി നൽകുകയും ചെയ്തു. ഉക്രെയ്‌നും റഷ്യയും നഗരത്തെ ഓട്ടോണമസ് റിപ്പബ്ലിക് ഓഫ് ക്രിമിയയിൽ നിന്നും റിപ്പബ്ലിക് ഓഫ് ക്രിമിയയിൽ നിന്നും വേർതിരിക്കുന്നു. നഗരത്തിലെ ജനസംഖ്യയിൽ റഷ്യൻ വംശീയ ഭൂരിപക്ഷവും ഗണ്യമായ ന്യൂനപക്ഷമായ ഉക്രേനിയക്കാരുമാണുള്ളത്.

സെവാസ്റ്റോപോൾ നഗരത്തിൻറെ നാവിക, സമുദ്ര സവിശേഷതകൾ ശക്തമായ സമ്പദ്‌വ്യവസ്ഥയുടെ അടിസ്ഥാനമാണ്. നഗരത്തിൽ അനുഭവപ്പെടുന്ന നേരിയ ശൈത്യവും മിതമായ ചൂടുള്ള വേനൽക്കാലവും ഒരു ജനപ്രിയ കടൽത്തീര റിസോർട്ടും വിനോദസഞ്ചാര കേന്ദ്രവുമുമെന്ന നിലയിൽ സന്ദർശകർക്ക് പ്രധാനമായും മുൻ സോവിയറ്റ് റിപ്പബ്ലിക്കുകളിൽ നിന്നുള്ളവർക്ക് നഗരം പ്രിയങ്കരമാക്കുന്നു.  മറൈൻ ബയോളജി ഗവേഷണത്തിനുള്ള ഒരു പ്രധാന കേന്ദ്രം കൂടിയാണ് ഈ നഗരം. പ്രത്യേകിച്ചും, 1960-കൾ മുതൽ ഇവിടെ ഡോൾഫിനുകളെ സൈനിക ഉപയോഗത്തിനായി സൈന്യം പഠിക്കുകയും പരിശീലിപ്പിക്കുകയും ചെയ്തിട്ടുണ്ട്.

## അവലംബം


വർഗ്ഗം:ഉക്രൈനിലെ നഗരങ്ങൾ
ഫിലിപ്പോസ്

**ഫിലിപ്പോസ്** എന്നത് ഒരു കുടുംബപ്പേരാണ്. കുടുംബപ്പേരുള്ള ശ്രദ്ധേയരായ ആളുകൾ ഉൾപ്പെടുന്നു:
## ശ്രദ്ധേയരായ വ്യക്തികൾ
*കല്ലൂർ ഉമ്മൻ ഫിലിപ്പോസ്, മലയാളത്തിൽ പത്രം എഡിറ്റർ.
*കായംകുളം ഫിലിപ്പോസ് റമ്പാൻ, 1811-ലെ ബൈബിൾ വിവർത്തന ശ്രമത്തിൽ സഹകാരി.
*ക്യാപ്റ്റൻ തോമസ് ഫിലിപ്പോസ് (1942—2018), മലയാളി പട്ടാളക്കാരൻ
*ഇ. ജോൺ ഫിലിപ്പോസ്, കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകൻ
*ലിസിമോൾ ഫിലിപ്പോസ് പാമാടിക്കണ്ടത്തിൽ, മലയാളി ഡെന്റൽ മെറ്റീരിയൽ സയന്റിസ്റ്റ്.

വർഗ്ഗം:കുലനാമം
ഹരിഹർ കോട്ട

മഹാരാഷ്ട്രയിലെ നാസിക്കിന് സമീപം ത്രയംമ്പകേശ്വറിന് (ത്രിംബക്) അടുത്തായി  സ്ഥിതി ചെയ്യുന്ന ഒരു കോട്ടയാണ് **ഹരിഹർ ഫോർട്ട്** അല്ലെങ്കിൽ **ഹർഷഗഡ്.** കോട്ടയിൽ 80 ഡിഗ്രി ചെരിവിലുള്ള പാറ മുറിച്ച പടികൾ ഉള്ളതിനാൽ നിരവധി സഞ്ചാരികളെത്താറുണ്ട്. 

## ചരിത്രം
പതിമൂന്നാം നൂറ്റാണ്ടിൽ സേവുന (യാദവ) രാജവംശത്തിന്റെ ഭരണകാലത്താണ് ഹരിഹർ കോട്ടയുടെ നിർമ്മാണം നടക്കുന്നത്. സമുദ്രനിരപ്പിൽ നിന്ന് 3676 അടി ഉയരത്തിലാണ് കോട്ട. ശത്രുക്കളുടെ ആക്രമണങ്ങളിൽ നിന്ന് രക്ഷനേടുക എന്നതായിരുന്നു പ്രധാന ലക്ഷ്യം. ശത്രു സൈന്യത്തിന് പെട്ടെന്ന് അതിക്രമിച്ച് കടക്കാൻ കഴിയാത്ത രീതിയിലുള്ള രൂപകൽപ്പനയാണ് നൽകിയത്.1636-ൽ ഖാൻ സമാം എന്ന രാജാവിന് ഈ കോട്ട അടിയറവ് വയ്‌ക്കേണ്ടിവന്നു. ഇതോടൊപ്പം ത്രയമ്പക് കോട്ടയും പൂനെ കോട്ടകളും കൂടി കൊടുക്കേണ്ടിവന്നു. പിന്നീട് 1818-ൽ ക്യാപ്റ്റൻ ബ്രിഗ്‌സ് മറ്റ് 17 കോട്ടകൾ പിടിച്ചെടുക്കന്നതോടൊപ്പം ഹരിഹർ കോട്ടയും പിടിച്ചെടുത്തു. ഇന്ന് കോട്ടയുടെ ചെറിയ ഒരു ഭാഗം മാത്രമെ നിലനിൽക്കുന്നുള്ളു.

## പ്രവേശനമാർഗം
കോട്ടയ്ക്ക് ഹർഷേവാടി, നിർഗുഡ്പാട എന്നീ രണ്ട്  ഗ്രാമങ്ങളുണ്ട്. ത്രയംബകേശ്വറിൽ നിന്ന് 13 കിലോമീറ്റർ അകലെയാണ് ഹർഷേവാടി.  നാസിക്കിൽ നിന്ന് 48 കിലോമീറ്ററും മുംബൈയിൽ നിന്ന് 121 കിലോമീറ്ററും അകലെയുള്ള ഘോട്ടിയിൽ നിന്ന് 40 കിലോമീറ്റർ അകലെയുള്ള നിർഗുഡ്പാട/കോടംവാടിയാണ് കോട്ടയുടെ മറ്റൊരു ഗ്രാമം. ഘോട്ടിയിൽ നിന്ന് ത്രയംബകേശ്വറിലേക്ക് ബസിലോ സ്വകാര്യ വാഹനത്തിലോ യാത്ര ചെയ്യാം. ഹർഷേവാദിയിൽ നിന്നുള്ള കയറ്റം നിർഗുഡ്പാഡയിൽ നിന്നുള്ളതിനേക്കാൾ എളുപ്പമാണ്.  നിർഗുഡ്പാഡയുടെ വടക്ക് ഭാഗത്തുള്ള ഹിൽ ലോക്കിൽ നിന്നാണ്  സുരക്ഷിതമായ ട്രെക്കിംഗ് പാത ആരംഭിക്കുന്നത്. കോട്ട സ്ഥിതി ചെയ്യുന്ന കുന്നിന്റെ തുടക്കമെത്താൻ ഏകദേശം ഒരു മണിക്കൂർ എടുക്കും.ത്രയംബകേശ്വരിൽനിന്ന് ഓട്ടോ ചാർജ് 500 മുതൽ 1000 വരെയാണ്  പ്രവേശന ഫീസ് 30 രൂപയാണ്. 4 മണിക്കൂർ വരെ തിരിച്ചുവരാൻ കാത്തിരിക്കാറുണ്ട്.  60 മീറ്റർ പാറയിൽ വെട്ടിയ പടികളിലൂടെയുള്ള കയറ്റം അതിമനോഹരമാണ്. പടികൾ പലയിടത്തും ജീർണിച്ചിട്ടുണ്ടെങ്കിലും ഇരുവശത്തുമുള്ള ദ്വാരങ്ങൾ മുറുകെ പിടിക്കാൻ സൗകര്യപ്രദമായി മുറിച്ചിരിക്കുന്നു. പ്രധാന കവാടത്തിലെത്തിയ ശേഷം പാത ഇടത്തോട്ട് സഞ്ചരിക്കുന്നു. വീണ്ടും ഹെലിക്കൽ റോക്ക് കട്ട് പടികൾ കയറണം. അവ മുമ്പത്തേതിനേക്കാൾ കുത്തനെയുള്ളതാണ് (85 ഡിഗ്രി). അവസാനം ഒരു ഇടുങ്ങിയ പ്രവേശനത്തോടെ അവസാനിക്കുന്നു.  പലയിടത്തും പടികൾ വളരെ ഇടുങ്ങിയതാണ്, ഒരു സമയം ഒരാൾക്ക് മാത്രമേ കയറാൻ കഴിയൂ. ഹരിഹർ കോട്ടയിലും പ്രാദേശിക ഗ്രാമങ്ങളിലും താമസം സാധ്യമാണ്. ത്രയംമ്പകേശ്വറിൽ (ത്രിംബക്) 500 രൂപക്ക് മുറി ലഭിക്കാറുണ്ട്.

## അവലംബം


വർഗ്ഗം:കോട്ടകൾ
വർഗ്ഗം:കോട്ടകൾ - അപൂർണ്ണലേഖനങ്ങൾ
ജോർജ്ജ് സെഗൽ ജൂനിയർ

**ജോർജ്ജ് സെഗൽ ജൂനിയർ** (ജീവിതകാലം: ഫെബ്രുവരി 13, 1934 - മാർച്ച് 23, 2021) ഒരു അമേരിക്കൻ നടനായിരുന്നു. 1960 കളിലും 1970 കളിലും നാടകീയവും ഹാസ്യപ്രധാനവുമായ വേഷങ്ങളിലൂടെയാണ് അദ്ദേഹം ജനപ്രീതി നേടിയത്. *ഷിപ്പ് ഓഫ് ഫൂൾസ്* (1965), *കിംഗ് റാറ്റ്* (1965) തുടങ്ങിയ ശ്രദ്ധേയമായ ചലച്ചിത്രങ്ങളിലെ വേഷങ്ങളിലൂടെ ആദ്യമായി പ്രശസ്തിയിലേക്ക് ഉയർന്നതിന് ശേഷം, *ഹൂസ് അഫ്രെയ്ഡ് ഓഫ് വിർജീനിയ വൂൾഫ്* (1966) എന്ന ക്ലാസിക് നാടകീയ ചലച്ചിത്രത്തിൽ അദ്ദേഹം സഹനടനായി വേഷമിട്ടു. 

അടുത്ത ഒന്നര ദശാബ്ദക്കാലത്തോളം, *ദി ക്വില്ലർ മെമ്മോറാണ്ടം* (1966), *ദി സെന്റ് വാലന്റൈൻസ് ഡേ മസാക്ർ* (1967), *നോ വേ ടു ട്രീറ്റ് എ ലേഡി* (1968), *വെർ ഈസ് പോപ്പ* (1970)  *ദി ഓൾ ആൻഡ് ദി പുസ്സികാറ്റ്* (1970), *ദി ഹോട്ട് റോക്ക്* (1972), *ബ്ലൂം ഇൻ ലവ്* (1973), *എ ടച്ച് ഓഫ് ക്ലാസ്* (1973), *കാലിഫോർണിയ സ്പ്ലിറ്റ്* (1974), *ദി ഡച്ചസ് ആൻഡ് ദി ഡർട്ട് വാട്ടർ ഫോക്സ്* (1976), *ഫൺ വിത്ത് ഡിക്ക് ആൻഡ് ജെയ്ൻ* (1977) തുടങ്ങി വിവിധ വിഭാഗങ്ങളിലെ ശ്രദ്ധേയമായ നിരവധി സിനിമകളിൽ സെഗൽ തുടർച്ചയായി തൻറെ അഭിനയപാടവം കാഴ്ച്ചവച്ചു. ഒരു ജൂത കുടുംബപ്പേര് ഉപയോഗിച്ച് മുഖ്യ ധാരയിലേയ്ക്ക് ഉയർന്ന ആദ്യത്തെ അമേരിക്കൻ ചലച്ചിത്ര നടന്മാരിൽ ഒരാളായിരുന്ന അദ്ദേഹം തന്റെ തലമുറയിലെ മറ്റ് പ്രധാന അഭിനേതാക്കൾക്ക് വഴിയൊരുക്കി. തന്റെ പിൽക്കാല കരിയറിൽ, *ലുക്ക് ഹൂസ് ടോക്കിംഗ്* (1989), *ഫോർ ദി ബോയ്സ്* (1991), *ദ മിറർ ഹാസ് ടു ഫേസസ്* (1996), *ഫ്ലർട്ടിംഗ് വിത്ത് ഡിസാസ്റ്റർ* (1996), *ലവ് ആൻഡ് അദർ ഡ്രഗ്സ്* (2010) തുടങ്ങിയ ചിത്രങ്ങളിൽ സഹകഥാപാത്രങ്ങളായും അഭിനയിച്ചു. 

*ഹൂസ് അഫ്രെയ്ഡ് ഓഫ് വിർജീനിയ വൂൾഫ്* എന്ന ചിത്രത്തിലെ പ്രകടനത്തിന് മികച്ച സഹനടനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ട അദ്ദേഹം കൂടാതെ *എ ടച്ച് ഓഫ് ക്ലാസ്* എന്ന ചിത്രത്തിലെ പ്രകടനത്തിൻറെ പേരിൽ ഒരു മോഷൻ പിക്ചർ മ്യൂസിക്കൽ അല്ലെങ്കിൽ കോമഡിയിലെ മികച്ച നടനുള്ള ഗോൾഡൻ ഗ്ലോബ് അവാർഡ് ഉൾപ്പെടെ രണ്ട് ഗോൾഡൻ ഗ്ലോബ് അവാർഡുകൾ നേടി. 

## അവലംബം
ഗോൾഡി ഹോൺ

**ഗോൾഡി ജീൻ ഹോൺ** (ജനനം: നവംബർ 21, 1945) ഒരു അമേരിക്കൻ നടിയും നർത്തകിയും നിർമ്മാതാവും ഗായികയുമാണ്. ആദ്യകാലത്ത് സിനിമയിലും ടെലിവിഷനിലും ലഘുവായ ഹാസ്യ വേഷങ്ങൾ അവതരിപ്പിച്ചുകൊണ്ടാണ് അവർ താരപദവിയും അംഗീകാരവും നേടിയത്. ആറ് പതിറ്റാണ്ട് നീണ്ട തന്റെ കരിയറിൽ, അക്കാദമി അവാർഡ്, ഗോൾഡൻ ഗ്ലോബ് പുരസ്കാരം, ബാഫ്റ്റ അവാർഡ്, രണ്ട് പ്രൈംടൈം എമ്മി അവാർഡുകൾ എന്നിവയുൾപ്പെടെ നിരവധി പുരസ്കാരങ്ങൾ അവർക്ക് ലഭിച്ചിട്ടുണ്ട്.

1968 ൽ *ദി വൺ ആൻഡ് ഒൺലി, ജെനുവിൻ, ഒറിജിനൽ ഫാമിലി ബാൻഡ്* എന്ന പാശ്ചാത്യ ഹാസ്യ ചിത്രത്തിലൂടെയാണ് അവർ ചലച്ചിത്ര രംഗത്ത് അരങ്ങേറ്റം കുറിച്ചത്. തുടർന്ന് 1969 ൽ *കാക്റ്റസ് ഫ്ലവർ* എന്ന ചിത്രത്തിലെ ഹാസ്യ വേഷത്തിന് മികച്ച സഹനടിക്കുള്ള അക്കാദമി അവാർഡും മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരവും ലഭിച്ചു. 1980-ൽ പുറത്തിറങ്ങിയ *പ്രൈവറ്റ് ബെഞ്ചമിൻ* എന്ന ഹാസ്യാത്മ ചിത്രത്തിൽ പട്ടാളത്തിൽ ചേരുന്ന ഒരു വനിതയെ അവതരിപ്പിച്ചുകൊണ്ട് മികച്ച നടിക്കുള്ള അക്കാദമി അവാർഡിന് അവർ നാമനിർദ്ദേശം ചെയ്യപ്പെട്ടു.

*ദെയർ ഈസ് എ ഗേൾ ഇൻ മൈ സൂപ്പ്* (1970), *ബട്ടർഫ്ലൈസ് ആർ ഫ്രീ* (1972), *ദി ഷുഗർലാൻഡ് എക്സ്പ്രസ്* (1974), *ഷാംപൂ* (1975), *ഫൗൾ പ്ലേ* (1978), *സീംസ് ലൈക്ക് ഓൾഡ് ടൈംസ്* (1980) തുടങ്ങിയ ഹാസ്യ ചിത്രങ്ങളിലും ഹോൺ അഭിനയിച്ചിട്ടുണ്ട്. പിന്നീട് *ഓവർബോർഡ്* (1987), *ബേർഡ് ഓൺ എ വയർ* (1990), *ഡെത്ത് ബികംസ് ഹെർ (*1992), *ഹൗസ്‌സിറ്റർ* (1992), *ദി ഫസ്റ്റ് വൈവ്‌സ് ക്ല*ബ് (1996), *ദി ഔട്ട്-ഓഫ്-ടൗണേഴ്‌സ്* (1999), *ദി ബാംഗർ സിസ്റ്റേഴ്‌*സ് (2002) എന്നീ ചിത്രങ്ങളിലും അവർ അഭിനയിച്ചു. ഒരു ഇടവേളയ്ക്കു ശേഷം *സ്നാച്ച്ഡ്* (2017), *ദി ക്രിസ്മസ് ക്രോണിക്കിൾസ്* (2018), *ദി ക്രിസ്മസ് ക്രോണിക്കിൾസ് 2* (2020) എന്നീ ചിത്രങ്ങളിലെ വേഷങ്ങളിലൂടെയാണ് ഹോൺ സിനിമയിലേക്ക് തിരിച്ചുവന്നത്.

അഭിനേതാക്കളായ ഒലിവർ ഹഡ്‌സൺ, കേറ്റ് ഹഡ്‌സൺ, വ്യാറ്റ് റസ്സൽ എന്നിവരുടെ അമ്മയായ ഹോണിന് നിലവിൽ 1983 മുതൽ കുർട്ട് റസ്സലുമായി അടുത്ത ബന്ധമുണ്ട്. 2003-ൽ അവർ നിരാലംബരായ കുട്ടികൾക്ക് വിദ്യാഭ്യാസം നൽകുന്നതിനുള്ള 'ദ ഹോൺ ഫൗണ്ടേഷൻ' സ്ഥാപിച്ചു.

## അവലംബം
പി.എ. ലത്തീഫ്

ആയിരത്തി തൊള്ളായിരത്തി അമ്പത്തിയാറിൽ പി ഭാസ്‌കരൻ സംവിധാനം ചെയ്ത രാരിച്ചൻ എന്ന പൗരൻ സിനിമയിലെ രാരിച്ചൻ എന്ന കഥാപാത്രമായാണ് ലത്തീഫ് ആദ്യമായി സിനിമയിൽ എത്തുന്നത്. അതും ഒരു ബാലതാരമായിട്ട്. പിന്നീട് രാമു കാര്യാട്ടിന്റെ മിന്നാമിനുങ് എന്ന ചിത്രത്തിൽ കേശവൻകുട്ടിയായി വന്നതും അദ്ദേഹം ആയിരുന്നു. സീത, പരീക്ഷ, കള്ളിച്ചെല്ലമ്മ, ഉമ്മാച്ചു, ലേഡീസ് ഹോസ്റ്റൽ, ആദാമിന്റെ വരിയെല്ലിലെ ഹസ്സൻ കോയ, ലേഖയുടെ മരണം ഒരു ഫ്‌ലാഷ് ബാക്കിലെ അൻസാരി,മൈ ഡിയർ കുട്ടിച്ചാത്തൻ, പൊന്തൻമാട, ജനനി, ഇതാ ഒരു മനുഷ്യൻ, ഈ തണുത്ത വെളുപ്പാൻ കാലത്ത് തുടങ്ങി നിരവധി സിനിമകളിൽ അദ്ദേഹം അഭിനയിച്ചു.

അദ്ദേഹം കൂടുതലും സിനിമയുടെ പിന്നണിയിലാണ് തിളങ്ങി നിന്നത്. പ്രൊഡക്ഷൻ എക്‌സിക്യൂട്ടീവ്, പ്രൊഡക്ഷൻ മാനേജർ, പ്രൊഡക്ഷൻ കൺട്രോളർ, എക്‌സിക്യൂട്ടീവ് പ്രൊഡ്യൂസർ,പ്രൊഡ്യൂസർ എന്നിവയിൽ എല്ലാം സജീവ സാന്നിധ്യം ആയിരുന്നു. കൂടാതെ അദ്ദേഹം രണ്ട് ചിത്രങ്ങൾ നിർമ്മിച്ചിട്ടുമുണ്ട്. അയാൾ കഥ എഴുതുകയാണ്, വാസന്തിയും ലക്ഷ്മിയും പിന്നെ ഞാനും എന്നീ ചിത്രങ്ങളാണ് നിർമ്മിച്ചത്. എസ് എ സലാം സംവിധാനം ചെയ്ത മഴനിലാവ് എന്ന ചിത്രത്തിന്റെ കഥ എഴുതിയത് ലത്തീഫ് ആയിരുന്നു

വർഗ്ഗം:മലയാളചലച്ചിത്ര അഭിനേതാക്കൾ
വർഗ്ഗം:മലയാളചലച്ചിത്ര നിർമ്മാതാക്കൾ
റെനി എലിസ് ഗോൾഡ്‌സ്‌ബെറി

**റെനി എലിസ് ഗോൾഡ്‌സ്‌ബെറി** (ജനനം ജനുവരി 2, 1971) ഒരു അമേരിക്കൻ നടിയും ഗായികയുമാണ്. ബ്രോഡ്‌വേ മ്യൂസിക്കൽ ഹാമിൽട്ടണിലെ ആഞ്ചെലിക്ക ഷൂയ്‌ലറുടെ വേഷം അവതരിപ്പിച്ചതിൻറെ പേരിൽ അറിയപ്പെടുന്ന അവർ  ഇതിലെ വേഷത്തിന് ഒരു മ്യൂസിക്കലിലെ മികച്ച നടിക്കുള്ള 2016-ലെ ടോണി അവാർഡ് നേടിയിരുന്നു.

## അവലംബം
ക്ലെയർ ട്രെവർ

**ക്ലെയർ ട്രെവർ** (മുമ്പ്, വെംലിംഗർ; മാർച്ച് 8, 1910 - ഏപ്രിൽ 8, 2000) ഒരു അമേരിക്കൻ നടിയായിരുന്നു. 1933 മുതൽ 1982 വരെ 65 ഫീച്ചർ ഫിലിമുകളിൽ അഭിനയിച്ച ട്രെവർ *കീ ലാർഗോ* (1948) എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള അക്കാദമി അവാർഡ് നേടിയതു കൂടാതെ *ദി ഹൈ ആൻഡ് ദി മൈറ്റി* (1954), *ഡെഡ് എൻഡ്* (1937) എന്നീ ചിത്രങ്ങളിലെ വേഷങ്ങൾക്ക് അക്കാദമി അവാർഡ് നാമനിർദ്ദേശങ്ങളും ലഭിച്ചു. *സ്റ്റേജ്‌കോച്ച്* (1939) എന്ന ചിത്രത്തിൽ ജോൺ വെയ്‌നേക്കാൾ മികച്ച ബില്ലിംഗ് ട്രെവറിന് ലഭിച്ചിരുന്നു.

## ആദ്യകാലം
1910 മാർച്ച് 8 ന് ന്യൂയോർക്ക് നഗരത്തിലെ ബ്രൂക്ലിനിലെ ബെൻസൺഹേഴ്‌സ്റ്റിൽ, ഫിഫ്ത്ത് അവന്യൂയിലെ വ്യാപാരിയും തയ്യൽക്കാരനുമായ (ഫ്രാൻസിൽ ജനനം, പക്ഷേ ജർമ്മൻ വംശജൻ) നോയൽ വെംലിംഗറിന്റെയും ഐറിഷ് പാരമ്പര്യമുള്ള  ഭാര്യ ബെഞ്ചമിനയുടെയും ("ബെറ്റി") ഏക മകളായി ട്രെവർ ജനിച്ചു. അവർ ന്യൂയോർക്ക് നഗരത്തിലും 1923 മുതൽ ന്യൂയോർക്കിലെ ലാർച്ച്‌മോണ്ടിലും വളർന്നു. വർഷങ്ങളോളം, അവരുടെ ജനന വർഷം 1909 എന്ന് തെറ്റായി റിപ്പോർട്ട് ചെയ്യപ്പെട്ടിരുന്നു, അതുകൊണ്ടാണ് മരണസമയത്ത് അവരുടെ പ്രായം 90 നു പകരം 91 എന്ന് ആദ്യം നൽകിയിരുന്നത്.

## സ്വകാര്യ ജീവിതം
തന്റെ റേഡിയോ ഷോയുടെ ഡയറക്ടറായിരുന്ന ക്ലാർക്ക് ആൻഡ്രൂസിനെ 1938-ൽ ട്രെവർ വിവാഹം കഴിക്കുകയും നാല് വർഷത്തിന് ശേഷം വിവാഹമോചനം നേടുകയും ചെയ്തു. 1943-ൽ നേവി ലെഫ്റ്റനന്റ് സൈലോസ് വില്യം ഡൺസ്മോറിനെ വിവാഹം കഴിച്ചു. ചാൾസ് അവളുടെ ഏക സന്താനമായിരുന്നു. 1947-ൽ ദമ്പതികൾ വേർപിരിഞ്ഞു. അടുത്ത വർഷം, ട്രെവർ മുൻ വിവാഹത്തിൽ രണ്ട് ആൺമക്കളുള്ള സിനിമാ നിർമ്മാതാവായ മിൽട്ടൺ ബ്രെനെ വിവാഹം കഴിക്കുകയും കാലിഫോർണിയയിലെ ന്യൂപോർട്ട് ബീച്ചിലേക്ക് താമസം മാറുകയും ചെയ്തു.

1978-ൽ, ട്രെവറിന്റെ മകൻ ചാൾസ് PSA ഫ്ലൈറ്റ് 182 അപകടത്തിലും തുടർന്ന് 1979-ൽ ബ്രെയിൻ ട്യൂമർ ബാധിച്ച് ഭർത്താവ് മിൽട്ടണും മരിച്ചു. ഈ നഷ്ടങ്ങളിൽ തളർന്നുപോയ അവർ, മാൻഹട്ടനിലേക്ക് മടങ്ങിപ്പോകുകയും ഫിഫ്ത്ത് അവന്യൂവിലെ ഒരു അപ്പാർട്ട്മെന്റിൽ താമസിച്ച് തിരക്കേറിയ സാമൂഹിക ജീവിതത്തിൽ ചില വേഷങ്ങൾ ചെയ്തു.  ഒടുവിൽ  കാലിഫോർണിയയിലേക്ക് മടങ്ങിയ അവർ ഒരു കലാസ്നേഹിയായി അവിടെ ശിഷ്ടകാലം താമസിച്ചു. 1944-ലെ അമേരിക്കൻ പ്രസിഡന്റ് തിരഞ്ഞെടുപ്പിൽ അവർ തോമസ് ഡ്യൂയിയെ പിന്തുണച്ചിരുന്നു.

2000 ഏപ്രിൽ 8 ന്, കാലിഫോർണിയയിലെ ന്യൂപോർട്ട് ബീച്ചിലെ ഒരു ആശുപത്രിയിൽ വച്ച് ട്രെവർ 90 വയസ്സുള്ളപ്പോൾ അന്തരിച്ചു. ചലച്ചിത്ര വ്യവസായത്തിനുള്ള അവരുടെ സംഭാവനകൾക്ക്, 6933 ഹോളിവുഡ് ബൊളിവാർഡിലെ ഹോളിവുഡ് വാക്ക് ഓഫ് ഫെയിമിൽ അവർക്ക് ഒരു താരകം സമ്മാനിക്കപ്പെട്ടു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
അന്ന കാഷ്ഫി

**അന്ന കാഷ്ഫി** (ജനനം ജോവാൻ ഒ'കല്ലഗൻ, 30 സെപ്റ്റംബർ 1934 - 16 ഓഗസ്റ്റ് 2015) 1950 കളിൽ ഒരു ഹ്രസ്വകാല ഹോളിവുഡ് കരിയർ ഉണ്ടായിരുന്ന ഒരു ബ്രിട്ടീഷ് ചലച്ചിത്ര നടിയായിരുന്നു. നടൻ മാർലൺ ബ്രാൻഡോയെ അവർ വിവാഹം കഴിച്ചു.

## മുൻകാലജീവിതം
ഐറിഷ് വംശജനും ലണ്ടൻ സ്വദേശിയുമായ ഇന്ത്യൻ സ്റ്റേറ്റ് റെയിൽവേയിലെ ട്രാഫിക് സൂപ്രണ്ടായിരുന്ന വില്യം പാട്രിക് ഒ'കല്ലഗന്റെയും വെൽഷ് വംശജയായ അദ്ദേഹത്തിൻറെ ഭാര്യ ഫോബിയുടെയും മകളായി ഇന്ത്യയിലെ ചക്രധർപൂരിലാണ് കാഷ്ഫി ജനിച്ചത്. 13 വയസ്സ് വരെ കൊൽക്കത്തയിൽ വളർന്ന അവരുടെ കുടുംബം വെയിൽസിലെ കാർഡിഫിലേക്ക് താമസം മാറ്റി.

## വംശീയ പൈതൃകം
22 വയസ്സായപ്പോഴേക്കും ജോവാൻ ഒ'കല്ലഗൻ, ലണ്ടൻ മോഡലിംഗ് ഏജൻസിയുടെ തലവനായിരുന്ന ഗ്ലിൻ മോർട്ടിമറുമൊത്ത് കണ്ടുപിടിച്ച ഒരു പേര് ഉപയോഗിച്ച് വിദേശ വംശജയായ ഇന്ത്യൻ മോഡലും നടിയുമായ അന്ന കാഷ്ഫിയായി സ്വയം രൂപാന്തരപ്പെട്ടു. കാഷ്ഫിയുടെ ഭൂതകാലത്തെക്കുറിച്ചുള്ള 1959-ലെ ഒരു അന്വേഷണത്തിൽ മോർട്ടിമർ പരേഡ് മാസികയോട് പറഞ്ഞതുപ്രകാരം, "കാഷ്ഫി എന്നത് എന്റെ ഒരു പ്രിയ സുഹൃത്തിന്റെ പേരായിരുന്നു. അവൾ കാലാകാലങ്ങളിൽ ഉപയോഗിച്ചിരുന്ന ജോവാന എന്ന പേരിൽനിന്ന് അന്ന എന്ന പേര് ജോവാൻ തിരഞ്ഞെടുക്കുകയായിരുന്നു".

## സ്വകാര്യ ജീവിതം
1956-ലെ വേനൽക്കാലത്ത് കണ്ടുമുട്ടിയ മാർലൺ ബ്രാൻഡോയെ 1957 ഒക്ടോബർ 11-ന് കാഷ്ഫി വിവാഹം കഴിച്ചു. ഒന്നരവർഷത്തിനുശേഷം 1959 ഏപ്രിൽ 22-ന് അവർ വിവാഹമോചനം നേടി. അവർക്ക് ക്രിസ്റ്റ്യൻ ഡേവി ബ്രാൻഡോ (1958-2008) എന്ന ഒരു മകനുണ്ടായിരുന്നു. അവൾ അവനെ അവർ "ഡേവി" എന്ന് വിളിച്ചു. കാഷ്ഫിയും മർലോണും ക്രിസ്റ്റ്യൻറെ സംരക്ഷണത്തിനായി കടുത്ത നിയമ പോരാട്ടം നടത്തുകയും ഒടുവിൽ മർലോൺ വിജയിക്കുകയും ചെയ്തു. 1990 കളിൽ, ക്രിസ്റ്റ്യൻ തന്റെ അർദ്ധസഹോദരി ചെയെന്റെ കാമുകനെ കൊലപ്പെടുത്തിയതിന് വിചാരണ ചെയ്യപ്പെട്ടു. കുറ്റകൃത്യത്തിൻറെ പേരിൽ ജയിലിൽ കിടന്ന അദ്ദേഹം പിന്നീട് 2008-ൽ ലോസ് ഏഞ്ചൽസിൽവച്ച് 49 വയസ്സുള്ളപ്പോൾ ന്യുമോണിയ ബാധിച്ച് മരിച്ചു. പിന്നീട് 1974-ൽ സെയിൽസ്മാനായിരുന്ന ജെയിംസ് ഹന്നഫോർഡിനെ കാഷ്ഫി വിവാഹം കഴിച്ചു.

## മരണം
2015 ഓഗസ്റ്റ് 16-ന് വാഷിംഗ്ടണിലെ വുഡ്‌ലാൻഡിൽവച്ച് 80 വയസ്സുള്ളപ്പോൾ അന്ന കാഷ്ഫി അന്തരിച്ചു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1934-ൽ ജനിച്ചവർ
വർഗ്ഗം:സെപ്റ്റംബർ 30-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഓഗസ്റ്റ് 16-ന് മരിച്ചവർ
ദി മൗണ്ടൻ (1956)

**ദി മൗണ്ടൻ** സ്പെൻസർ ട്രേസിയും റോബർട്ട് വാഗ്നറും പ്രധാന വേഷങ്ങളിൽ അഭിനയിച്ച 1956 ലെ സാഹസിക നാടകീയ ചലച്ചിത്രമാണ്. ക്ലെയർ ട്രെവർ, റിച്ചാർഡ് ആർലെൻ, വില്യം ഡെമറെസ്റ്റ്, അന്ന കാഷ്ഫി എന്നിവരും ഇതിൽ അഭിനയിച്ച സഹതാരങ്ങളിൽ ഉൾപ്പെടുന്നു. 1950-ൽ എയർ ഇന്ത്യ ഫ്ലൈറ്റ് 245 തകർന്നതിൽ നിന്ന് പ്രചോദനം ഉൾക്കൊണ്ട് ഹെൻറി ട്രോയാറ്റ് 1952 ൽ രചിച്ച ഫ്രഞ്ച് നോവലായ La neige en deuil അടിസ്ഥാനമാക്കിയുള്ളതായിരുന്നു ഈ സിനിമ.

## അവലംബം
ടോക്കിയോ മെട്രോപൊളിറ്റൻ ആർട്ട് മ്യൂസിയം

ജപ്പാനിലെ ടോക്കിയോയിലുള്ള ഒരു ആർട്ട് മ്യൂസിയമാണ് **ടോക്കിയോ മെട്രോപൊളിറ്റൻ ആർട്ട് മ്യൂസിയം** (東京都美術館, Tōkyōto Bijutsukan) .  പ്രിഫെക്ചറൽ ഗവൺമെന്റിന്റെ പിന്തുണയുള്ള ജപ്പാനിലെ നിരവധി മ്യൂസിയങ്ങളിൽ ഒന്നാണിത്.കുനിയോ മേക്കാവ രൂപകൽപ്പന ചെയ്ത നിലവിലെ ഘടന 1975 ൽ പൂർത്തിയായി.

യുനോ പാർക്കിലാണ് മ്യൂസിയം സ്ഥിതി ചെയ്യുന്നത്.

## അവലംബം

## പുറംകണ്ണികൾ

*Tokyo Metropolitan Art Museum
*Access Map 

വർഗ്ഗം:മ്യൂസിയങ്ങൾ
ഡയാനെ കീറ്റൺ

**ഡയാനെ കീറ്റൺ** (ഹാൾ; ജനുവരി 5, 1946) ഒരു അമേരിക്കൻ അഭിനേത്രിയും സംവിധായികയുമാണ്. അക്കാദമി അവാർഡ്, ബ്രിട്ടീഷ് അക്കാദമി ഫിലിം അവാർഡ്, രണ്ട് ഗോൾഡൻ ഗ്ലോബ് പുരസ്കാരങ്ങൾ, എഎഫ്‌ഐ ലൈഫ് അച്ചീവ്‌മെന്റ് അവാർഡ് എന്നിവയുൾപ്പെടെ ആറ് പതിറ്റാണ്ടിലേറെ നീണ്ട കലാജീവിതത്തിൽ അവർക്ക് നിരവധി അംഗീകാരങ്ങൾ ലഭിച്ചു.

## ആദ്യകാലം
കാലിഫോർണിയയിലെ ലോസ് ആഞ്ചലസിൽ ഡയാനെ ഹാൾ എന്ന പേരിലാണ് ഡയാനെ കീറ്റൺ ജനിച്ചത്. അമ്മ ഡൊറോത്തി ഡീൻ (മുമ്പ്, കീറ്റൺ) ഒരു വീട്ടമ്മയും ഒപ്പം ഒരു അമേച്വർ ഫോട്ടോഗ്രാഫറുമായിരുന്നപ്പോൾ പിതാവ് ജോൺ ന്യൂട്ടൺ ഇഗ്നേഷ്യസ് "ജാക്ക്" ഹാൾ ഒരു റിയൽ എസ്റ്റേറ്റ് ബ്രോക്കറും സിവിൽ എഞ്ചിനീയറുമായിരുന്നു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:1946-ൽ ജനിച്ചവർ
വർഗ്ഗം:ഒക്ടോബർ 11-ന് മരിച്ചവർ
വർഗ്ഗം:2025-ൽ മരിച്ചവർ
ലുക്കിംഗ് ഫോർ മിസ്റ്റർ ഗുഡ്‌ബാർ

**ലുക്കിംഗ് ഫോർ മിസ്റ്റർ ഗുഡ്‌ബാർ** 1973-ൽ ന്യൂയോർക്ക് നഗരത്തിൽ ഇരട്ട ജീവിതം നയിച്ചിരുന്ന സ്‌കൂൾ അധ്യാപിക റോസൻ ക്വിനിൻറെ കൊലപാതകത്തിൽനിന്ന് പ്രചോദനം ഉൾക്കൊണ്ട് 1975ൽ ജൂഡിത്ത് റോസ്‌നർ രചിച്ച ഏറ്റവും കൂടുതൽ വിറ്റഴിയ്ക്കപ്പെട്ട നോവലിനെ അടിസ്ഥാനമാക്കി അതേ പേരിൽ 1977-ൽ പുറത്തിറങ്ങിയ ഒരു അമേരിക്കൻ ക്രൈം നാടകീയ ചിത്രമാണ്. റിച്ചാർഡ് ബ്രൂക്‌സ് തിരക്കഥയെഴുതി സംവിധാനം ചെയ്ത ഈ ചിത്രത്തിൽ ഡയാനെ കീറ്റൺ, ട്യൂസ്ഡേ വെൽഡ്, വില്യം ആതർട്ടൺ, റിച്ചാർഡ് കിലി, റിച്ചാർഡ് ഗെറെ എന്നിവർ പ്രധാന വേഷങ്ങളിൽ അഭിനയിച്ചു. 22.5 മില്യൺ ഡോളർ സമ്പാദിച്ച ഈ ചിത്രം വാണിജ്യവിജയം നേടുകയും ട്യൂസ്ഡേ വെൽഡിന് മികച്ച സഹനടി, വില്യം ഫ്രേക്കറിന് മികച്ച ഛായാഗ്രഹണം എന്നിങ്ങനെ രണ്ട് അക്കാദമി അവാർഡ് നോമിനേഷനുകൾ നേടുകയും ചെയ്തു.

## അവലംബം

വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ
അഭിമന്യു (1980ലെ ചലച്ചിത്രം)

പി സോമശേഖരൻ സംവിധാനം ചെയ്ത് 1980-ൽ തയ്യാറായ മലയാളചലച്ചിത്രമാണ് **അഭിമന്യു** . പാമ്പാടി രാമകൃഷ്ണൻ,കഥയെഴുതി നിർമ്മിച്ചു. ജോൺപോൾ തിരക്കഥ എഴുതി. ശങ്കരാടി, സുകുമാരൻ, എന്നിവർ പ്രധാന വേഷങ്ങൾ ചെയ്തിട്ടുണ്ട്. എ. ടി. ഉമ്മർ സംഗീതസംവിധാനം നിർവഹിച്ചു. സത്യൻ അന്തിക്കാട് ഗാനങ്ങളെഴുതി  ഈ ചിത്രം പുറത്തിറങ്ങിയിട്ടില്ല.

## താരനിര

## ഗാനങ്ങൾ
*വരികൾ:സത്യൻ അന്തിക്കാട്
*ഈണം:  എ.റ്റി. ഉമ്മർ
				
			
## അവലംബം

## പുറംകണ്ണികൾ

* 

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:സത്യൻ അന്തിക്കാട് - ഉമ്മർ ഗാനങ്ങൾ
വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ

വർഗ്ഗം:1980-ൽ പുറത്തിറങ്ങിയ മലയാളചലച്ചിത്രങ്ങൾ
എ ഹെർമിറ്റ്

1661-ൽ ഡച്ച് ഗോൾഡൻ ഏജ് ചിത്രകാരൻ ഗെറിറ്റ് ഡൗ വരച്ച ഓക്ക് പാനൽ പെയിന്റിംഗാണ് **എ ഹെർമിറ്റ്**. മനുഷ്യജീവിതത്തിന്റെ സംക്ഷിപ്തതയുടെ ഓർമ്മപ്പെടുത്തലായി തലയോട്ടി, മെഴുകുതിരി, ചൊരിമണൽ ഘടികാരം തുടങ്ങിയ ചിഹ്നങ്ങളാൽ ചുറ്റപ്പെട്ട, വളരെ വൃദ്ധനായ സന്യാസിയെപ്പോലുള്ള ഒരു രൂപത്തെ ഇതിൽ ചിത്രീകരിക്കുന്നു. ബൈബിളിലെ ഒരു താൾ തുറന്ന് അദ്ദേഹം കാഴ്ചക്കാരനെ നോക്കുന്നു.

ഈ ചിത്രം ലണ്ടനിലെ വാലസ് കളക്ഷനിൽ പ്രദർശിപ്പിച്ചിരിക്കുന്നു.

## അവലംബം

## പുറംകണ്ണികൾ
*Wallace Collection

വർഗ്ഗം:ചിത്രങ്ങൾ
ദന്തഗോപുരം (ചലച്ചിത്രം)

പി. ചന്ദ്രകുമാർ സംവിധാനം ചെയ്ത് 1981-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് ***ദന്തഗോപുരം*** . മധു, ശ്രീവിദ്യ, സുകുമാരൻ, ബഹദൂർ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിന് സംഗീതം നൽകിയിരിക്കുന്നത് ശ്യാമാണ്.   സത്യൻ അന്തിക്കാട് ഗാനങ്ങളെഴുതി. ആനന്ദക്കുട്ടൻ ഛായാഗ്രഹണം നിർവ്വഹിച്ചു.

## താരനിര

## ഗാനങ്ങൾ
*വരികൾ:സത്യൻ അന്തിക്കാട്
*ഈണം:  ശ്യാം

	

## അവലംബം

## പുറംകണ്ണികൾ
*  
* 

വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ
വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
വർഗ്ഗം:സത്യൻ അന്തിക്കാട്-ശ്യാം ഗാനങ്ങൾ
വർഗ്ഗം:ജോൺപോൾ തിരക്കഥ എഴുതിയ ചലച്ചിത്രങ്ങൾ
വർഗ്ഗം:ഡോ.ബാലകൃഷ്ണൻ കഥയെഴുതിയ ചലച്ചിത്രങ്ങൾ
വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
ഉക്രേനിയൻ കാർപാത്തിയൻസ്

**ഉക്രേനിയൻ കാർപാത്തിയൻസ്** (ഉക്രേനിയൻ: Українські Карпати) ആധുനിക ഉക്രെയ്നിന്റെ അതിർത്തിക്കുള്ളിലെ കിഴക്കൻ കാർപാത്തിയൻ പ്രദേശത്തിൻറെ  ഒരു വിഭാഗമാണ്. പടിഞ്ഞാറൻ ഉക്രെയ്നിന്റെ തെക്കുപടിഞ്ഞാറൻ കോണിൽ, നാല് ഉക്രേനിയൻ പ്രദേശങ്ങളുടെ (ഒബ്ലാസ്റ്റുകളുടെ) ഭരണ പ്രദേശങ്ങൾക്കുള്ളിലായി സ്ഥിതിചെയ്യുന്ന ഇതിൽ, സകർപാട്ടിയ ഒബ്ലാസ്റ്റിന്റെ വടക്കുകിഴക്കൻ ഭാഗം, ലിവ് ഒബ്ലാസ്റ്റിന്റെ തെക്കുപടിഞ്ഞാറൻ ഭാഗം, ഇവാനോ-ഫ്രാങ്കിവ്സ്ക് ഒബ്ലാസ്റ്റിന്റെ തെക്കൻ പകുതി, ചെർണിവ്റ്റ്സി ഒബ്ലാസ്റ്റിന്റെ പടിഞ്ഞാറൻ പകുതി എന്നിവ ഉൾക്കൊള്ളുന്നു.

## അവലംബം

വർഗ്ഗം:ഉക്രൈന്റെ ഭൂമിശാസ്ത്രം - അപൂർണ്ണലേഖനങ്ങൾ
ഭായ് പർമാനന്ദ്

**ഭായ് പർമാനന്ദ്** (ജീവിതകാലം:  4 നവംബർ 1876 - 8 ഡിസംബർ 1947) ഒരു ഇന്ത്യൻ ദേശീയവാദിയും ഗദ്ദർ പാർട്ടിയുടെയും ഹിന്ദു മഹാസഭയുടെയും പ്രമുഖ നേതാവുമായിരുന്നു.

## ആദ്യകാലജീവിതം
പഞ്ചാബിലെ മൊഹ്യാൽ ബ്രാഹ്മണരുടെ ഒരു പ്രമുഖ കുടുംബത്തിലാണ് പർമാനന്ദ് ജനിച്ചത്. അദ്ദേഹത്തിന്റെ പിതാവ് താരാ ചന്ദ് മോഹിയാൽ, ഝലം ജില്ലയിലെ കരിയാലയിൽ നിന്നുള്ളയാളും ആര്യസമാജ പ്രസ്ഥാനത്തിലെ സജീവ മതപ്രചാരകനുമായിരുന്നു. 

## വിഭജനത്തെക്കുറിച്ചുള്ള വീക്ഷണങ്ങൾ
1909-ൽ ലാലാ ലജ്പത് റായി അദ്ദേഹത്തിന് അയച്ച കത്തുകൾ വായിക്കുമ്പോൾ, 'സിന്ധിനപ്പുറമുള്ള പ്രദേശം വടക്കുപടിഞ്ഞാറൻ അതിർത്തി പ്രവിശ്യയുമായി സംയോജിപ്പിച്ച് ഒരു മഹത്തായ മുസൽമാൻ രാജ്യമാക്കാം' എന്ന ആശയം അദ്ദേഹം എഴുതിവച്ചിരുന്നു. ഈ പ്രദേശത്തെ ഹിന്ദുക്കൾ ഇവിടം വിട്ടുപോകണം, അതേസമയം രാജ്യത്തിന്റെ മറ്റ് ഭാഗങ്ങളിലുള്ള മുസൽമാൻമാർ ഈ പ്രദേശത്ത് പോയി സ്ഥിരതാമസമാക്കണം' എന്നതായിരുന്നു.

## വിദേശ ദൗത്യങ്ങൾ
1905 ഒക്ടോബറിൽ, ഭായ് പർമാനന്ദ് ദക്ഷിണാഫ്രിക്ക സന്ദർശിക്കുകയും മഹാത്മാഗാന്ധിയോടൊപ്പം ഒരു വേദിക് മിഷനറിയായി താമസിക്കുകയും ചെയ്തു. 1910 ൽ പർമാനന്ദ് കരീബിയനിലെ ആര്യസമാജ പ്രസ്ഥാനത്തിന്റെ കേന്ദ്രമായിരുന്ന ഗയാന സന്ദർശിച്ചു. അദ്ദേഹത്തിന്റെ പ്രഭാഷണങ്ങൾ അവിടെ അനുയായികളെ വർദ്ധിപ്പിച്ചു. 1911-ൽ മാർട്ടിനിക്ക് ദ്വീപിൽ ധ്യാനത്തിലായിരുന്നപ്പോൾ അദ്ദേഹം ലാലാ ഹർദയാലിനെ സന്ദർശിച്ചു. ആര്യൻ ജനതയുടെ പുരാതന സംസ്കാരത്തിന്റെ പ്രചാരണത്തിനായി ഒരു കേന്ദ്രം കണ്ടെത്താൻ അമേരിക്കയിലേക്ക് പോകാൻ പർമാനന്ദ് ഹർദയാലിനെ പ്രേരിപ്പിച്ചു. ഹർദയാൽ അമേരിക്കയിലേക്ക് പോയി, പക്ഷേ താമസിയാതെ ഹവായിയിൽ താമസമാക്കി, അവിടെ അദ്ദേഹം വീണ്ടും വൈകീക്കി ബീച്ചിൽ ധ്യാനത്തിനായി പോയി. പരമാനന്ദിൽ നിന്നുള്ള ഒരു കത്ത് അദ്ദേഹത്തെ സാൻ ഫ്രാൻസിസ്കോയിലേക്ക് പോകാൻ പ്രേരിപ്പിക്കുകയും, അവിടെ അദ്ദേഹം അരാജകത്വ പ്രസ്ഥാനത്തിലെ ഒരു പ്രവർത്തകനായി മാറുകയും ചെയ്തു.

സാൻ ഫ്രാൻസിസ്കോയിൽ ഹർദയാലുമായി വീണ്ടും ഒത്തുചേരുന്നതിന് മുമ്പ് പർമാനന്ദ് തെക്കേ അമേരിക്കയിലെ നിരവധി ബ്രിട്ടീഷ് കോളനികൾ സന്ദർശിച്ചു. ഗദ്ദർ പാർട്ടിയുടെ സ്ഥാപക അംഗമായിരുന്നു അദ്ദേഹം. 1914-ൽ പോർട്ട്‌ലാൻഡിലേക്കുള്ള ഒരു പ്രസംഗ പര്യടനത്തിൽ അദ്ദേഹം ഹർദയാലിനൊപ്പം പോകുകയും ഗദ്ദർ പാർട്ടിക്കുവേണ്ടി താരിഖ്-ഇ-ഹിന്ദ് എന്ന പേരിൽ ഒരു പുസ്തകം രചിക്കുകയും ചെയ്തു. ഗദ്ദർ ഗൂഢാലോചനയുടെ ഭാഗമായി ഇന്ത്യയിലേക്ക് മടങ്ങിയെത്തിയ അദ്ദേഹം, 5,000 ഗദ്ദർ അനുകൂലികൾ തന്നോടൊപ്പം ഉണ്ടായിരുന്നുവെന്ന് അവകാശപ്പെട്ടു. കലാപത്തിന്റെ നേതൃത്വത്തിന്റെ ഭാഗമായിരുന്നു അദ്ദേഹം, പെഷവാറിലെ കലാപം പ്രോത്സാഹിപ്പിക്കുന്നതിനായി ചെന്നു. ഒന്നാം ലാഹോർ ഗൂഢാലോചനാ കേസുമായി ബന്ധപ്പെട്ട് അദ്ദേഹത്തെ അറസ്റ്റ് ചെയ്യുകയും 1915-ൽ വധശിക്ഷയ്ക്ക് വിധിക്കുകയും ചെയ്തു.പിന്നീട് ശിക്ഷ ജീവപര്യന്തം തടവായി കുറയ്ക്കുകയും 1920 വരെ ആൻഡമാൻ ദ്വീപുകളിൽ തടവിലാക്കപ്പെടുകയും കഠിന ജോലികൾക്ക് വിധേയമാക്കപ്പെടുകയും ചെയ്തു. രാഷ്ട്രീയ തടവുകാരോടുള്ള ഇത്തരം ക്രൂരമായ പെരുമാറ്റത്തിൽ പ്രതിഷേധിച്ച് ഭായ് പർമാനന്ദ് രണ്ട് മാസത്തേക്ക് നിരാഹാര സമരം നടത്തി. 1920-ൽ ഒരു പൊതുമാപ്പ് ഉത്തരവിന്റെ ഫലമായി ജോർജ്ജ് അഞ്ചാമൻ രാജാവ് അദ്ദേഹത്തെ മോചിപ്പിച്ചു.

## മരണം
1947 ഡിസംബർ 8 ന് ഹൃദയാഘാതത്തെ തുടർന്ന് ഭായ് പർമാനന്ദ് അന്തരിച്ചു. അദ്ദേഹത്തിന്റെ മകൻ ഡോ. ഭായ് മഹാവീർ ജനസംഘത്തിന്റെയും ബിജെപിയുടെയും ഒരു പ്രമുഖ അംഗമായിരുന്നു.

## അവലംബം

വർഗ്ഗം:ഇന്ത്യൻ രാഷ്ട്രീയപ്രവർത്തകർ - അപൂർണ്ണലേഖനങ്ങൾ
വർഗ്ഗം:നവംബർ 4-ന് ജനിച്ചവർ
വർഗ്ഗം:1876-ൽ ജനിച്ചവർ
വർഗ്ഗം:ഡിസംബർ 8-ന് മരിച്ചവർ
വർഗ്ഗം:1947-ൽ മരിച്ചവർ
സസ്യഭോജനസമ്പ്രദായം

മാംസവും മത്സ്യവും കഴിക്കാതിരിക്കുന്നതാണ് **സസ്യഭോജനസമ്പ്രദായം**.  സസ്യാഹാരം പിന്തുടരുന്നവരെ *ശാകാഹാരി* അല്ലെങ്കിൽ *സസ്യാഹാരികൾ* എന്ന് വിളിക്കുന്നു. മൃഗങ്ങളെ കൊല്ലുന്നതിന്റെ എല്ലാ ഉപോൽപ്പന്നങ്ങളും കഴിക്കുന്നതിൽ നിന്ന് വിട്ടുനിൽക്കുന്നതും ഇതിൽ ഉൾപ്പെട്ടേക്കാം. സസ്യാഹാരികൾ പച്ചക്കറികൾ, പഴങ്ങൾ, പരിപ്പ്, ബീൻസ്, ധാന്യങ്ങൾ, മൃഗ ഉൽപ്പന്നങ്ങളായ തേൻ, പാലുല്പന്നങ്ങൾ (പാൽ, വെണ്ണ, തൈര്), മുട്ട തുടങ്ങിയ ഭക്ഷണങ്ങൾ കഴിക്കുന്നു. സസ്യാഹാരിയും മൃഗ ഉൽപ്പന്നങ്ങൾ ഉപയോഗിക്കാത്തവരുമായ ആളുകളെ *വീഗൻ (Veganism)* എന്ന് വിളിക്കുന്നു.

## അവലംബം

വർഗ്ഗം:അഹിംസ
വർഗ്ഗം:ആഹാരക്രമം
വർഗ്ഗം:പച്ചക്കറികൾ
മാർസിയ ഗേ ഹാർഡൻ

**മാർസിയ ഗേ ഹാർഡൻ** (ജനനം ഓഗസ്റ്റ് 14, 1959) ഒരു അമേരിക്കൻ അഭിനേത്രിയാണ്. ക്രിട്ടിക്‌സ് ചോയ്‌സ് മൂവി അവാർഡ്, മൂന്ന് പ്രൈംടൈം എമ്മി അവാർഡുകൾക്കുള്ള നോമിനേഷനുകൾ എന്നിവയ്ക്കു പുറമേ, അക്കാദമി അവാർഡും ടോണി അവാർഡും ഉൾപ്പെടെയുള്ള അംഗീകാരങ്ങൾ അവരെ തേടിയെത്തിയിട്ടുണ്ട്.

കാലിഫോർണിയയിലെ ലാ ജോല്ലയിൽ ജനിച്ച ഹാർഡൻ 1980കളിലുടനീലം ടെലിവിഷൻ പ്രോഗ്രാമുകളിൽ പ്രത്യക്ഷപ്പെട്ട് അഭിനയ ജീവിതം ആരംഭിച്ചു. 1986-ൽ, തന്റെ ആദ്യ ചലച്ചിത്ര വേഷത്തിൽ പ്രത്യക്ഷപ്പെടുകയും 1990-ൽ കോയൻ ബ്രദേഴ്‌സ് സംവിധാനം ചെയ്ത *മില്ലേഴ്‌സ് ക്രോസിംഗ്* അവളുടെ അഭിനയജീവിതത്തിൽ വഴിത്തിരിവാകുകയും ചെയ്തു. 2000-ൽ പുറത്തിറങ്ങിയ *പൊള്ളോക്ക്* എന്ന ജീവചരിത്ര സിനിമയിലെ കലാകാരിയായ ലീ ക്രാസ്നറെ അവതരിപ്പിച്ചതിൻറെ പേരിൽ, മികച്ച സഹനടിക്കുള്ള അക്കാദമി അവാർഡും അവർ നേടി. മിസ്റ്റിക് റിവർ (2003) എന്ന നാടകീയ ചിത്രത്തിലെ സെലസ്റ്റ് ബോയ്‌ലായി അഭിനയിച്ചതിന് അവർക്ക് രണ്ടാമതൊരു അക്കാദമി അവാർഡ് നോമിനേഷൻ ലഭിച്ചു. *[[ദി ഫസ്റ്റ് വൈവ്‌സ് ക്ലബ്]]* (1996), *[[ഫ്ലബ്ബർ]]* (1997), *[[സ്‌പേസ് കൗബോയ്‌സ്]]* (2000), *[[മൊണാലിസ സ്‌മൈൽ]]* (2003), *[[ഫിഫ്റ്റി ഷേഡ്‌സ്]]* സിനിമാ ത്രയം എന്നിവ അവളുടെ മറ്റ് ശ്രദ്ധേയമായ ചലച്ചിത്ര അംഗീകാരങ്ങളിൽ ഉൾപ്പെടുന്നു.

ഹാർഡൻ 1993-ൽ ടോണി കുഷ്‌നറുടെ ഇതിഹാസ നാടകമായ *ഏഞ്ചൽസ് ഇൻ അമേരിക്ക: മില്ലേനിയം അപ്രോച്ചസ് / ആഞ്ചെല ഇൻ അമേരിക്ക: പെരെസ്‌ട്രോയിക്ക* എന്ന നാടകത്തിലൂടെ ബ്രോഡ്‌വേയിൽ അരങ്ങേറ്റം കുറിക്കുകയും ഒരു നാടകത്തിലെ മികച്ച ഫീച്ചർ നടിക്കുള്ള ടോണി അവാർഡിന് നാമനിർദ്ദേശം ചെയ്യപ്പെടുകയും ചെയ്തു. 2009-ൽ യാസ്മിന റെസയുടെ *ഗോഡ് ഓഫ് കാർനേജ്* എന്ന ഹാസ്യ നാടകത്തിലെ വെറോണിക്കയായി അവർ ബ്രോഡ്‌വേയിലേക്ക് മടങ്ങിയെത്തുകയും ഇതിലെ വേഷത്തിലൂടെ ഒരു നാടകത്തിലെ മികച്ച നടിക്കുള്ള ടോണി അവാർഡ് നേടുകയും ചെയ്തു.

ഹാർഡന്റെ ടെലിവിഷൻ രംഗത്തെ അംഗീകാരങ്ങളിൽ എച്ച്ബിഒ പരമ്പര *ദി ന്യൂസ് റൂം*, സിബിഎസ് പരമ്പര *കോഡ് ബ്ലാക്ക്*, എബിസി പരമ്പര *ഹൗ ടു ഗെറ്റ് എവേ വിത്ത് മർഡർ*, ആപ്പിൾ ടിവി+ പരമ്പര *ദി മോർണിംഗ് ഷോ* എന്നിവ ഉൾപ്പെടുന്നു. ലോ & ഓർഡർ: സ്പെഷ്യൽ വിക്ടിംസ് യൂണിറ്റ് എന്ന ക്രൈം നാടക പരമ്പരയിലെ എഫ്ബിഐ സ്പെഷ്യൽ ഏജന്റ് ഡാന ലൂയിസിന്റെ വേഷം അവതരിപ്പിച്ചതിൻറെ പേരിൽ അവർക്ക് ആദ്യത്തെ പ്രൈംടൈം എമ്മി അവാർഡ് നാമനിർദ്ദേശം ലഭിക്കുകയും, കൂടാതെ *ദ കറേജസ് ഹാർട്ട് ഓഫ് ഐറീന സെൻഡ്‌ലർ* (2009) എന്ന ടെലിവിഷൻ സിനിമയിലെ ജനിന ക്രിസനോവ്സ്ക എന്ന കഥാപാത്രമായി അഭിനയിച്ചതിന് രണ്ടാമത്തെ പ്രൈംടൈം എമ്മി അവാർഡ് നാമനിർദ്ദേശവും ലഭിച്ചു. 

## അവലംബം
ദി ഫസ്റ്റ് വൈവ്സ് ക്ലബ്

**ദി ഫസ്റ്റ് വൈവ്സ് ക്ലബ്** ഒലിവിയ ഗോൾഡ്‌സ്മിത്തിന്റെ ഇതേ പേരിലുള്ള 1992-ലെ നോവലിനെ അടിസ്ഥാനമാക്കി ഹഗ് വിൽസൺ സംവിധാനം ചെയ്‌ത 1996-ലെ അമേരിക്കൻ ഹാസ്യ ചിത്രമാണ്. ബെറ്റി മിഡ്‌ലർ, ഗോൾഡി ഹോൺ, ഡയാൻ കീറ്റൺ എന്നിവർ പ്രധാന വേഷങ്ങളിൽ അഭിനയിച്ച ഈ ചിത്രത്തിൻറെ ഇതിവൃത്തം ചെറുപ്പക്കാരായ സ്ത്രീകൾക്കുവേണ്ടി തങ്ങളെ ഉപേക്ഷിച്ചു പോയ മുൻ ഭർത്താക്കന്മാരോട് പ്രതികാരം ചെയ്യാനഗ്രഹിക്കുന്ന മൂന്ന് വിവാഹമോചിതരായ സ്ത്രീകളുടെ കഥയാണ്. മറ്റു വേഷങ്ങളിൽ സിന്ധിയ എന്ന കഥാപാത്രമായി സ്റ്റോക്കാർഡ് ചാന്നിംഗ്, മൂന്ന് മുൻ ഭർത്താക്കന്മാരായി ഡാൻ ഹെഡായ, വിക്ടർ ഗാർബർ, സ്റ്റീഫൻ കോളിൻസ് എന്നിവരും യഥാക്രമം അവരുടെ കാമുകിമാരായി സാറാ ജെസിക്ക പാർക്കർ, എലിസബത്ത് ബെർക്ക്‌ലി, മാർസിയ ഗേ ഹാർഡൻ എന്നിവരും അഭിനയിച്ചു. മാഗി സ്മിത്ത്, ബ്രോൺസൺ പിഞ്ചോട്ട്, റോബ് റെയ്നർ, എലീൻ ഹെക്കാർട്ട്, ഫിലിപ്പ് ബോസ്കോ എന്നിവർ സഹകഥാപാത്രങ്ങളെ അവതരിപ്പിച്ചപ്പോൾ അതിഥി വേഷങ്ങൾ അവതരിപ്പിച്ചവരിൽ ഗ്ലോറിയ സ്റ്റെയ്‌നെം, എഡ് കോച്ച്, കാത്തി ലീ ഗിഫോർഡ്, ഇവാന ട്രംപ് എന്നിവരും ഉൾപ്പെടുന്നു.

## അവലംബം
ജൂലിയ സ്റ്റൈൽസ്

**ജൂലിയ ഒ'ഹാര സ്റ്റൈൽസ്** (ജനനം മാർച്ച് 28, 1981) ഒരു അമേരിക്കൻ നടിയാണ്. ന്യൂയോർക്ക് നഗരത്തിൽ ജനിച്ചു വളർന്ന സ്റ്റൈൽസ് ന്യൂയോർക്കിലെ ലാ മാമ എക്‌സ്പിരിമെന്റൽ തിയറ്റർ ക്ലബ്ബിന്റെ ഭാഗമായി 11-ാം വയസ്സിലാണ് അഭിനയിക്കാൻ തുടങ്ങിയത്. *ഐ ലവ് യു, ഐ ലവ് യു നോട്ട്* (1996) എന്ന ചിത്രത്തിലെ ഒരു ചെറിയ വേഷത്തിലൂടെ ചലച്ചിത്രലോകത്ത് അരങ്ങേറ്റം കുറിക്കുകയും തുടർന്ന് *വിക്കഡ്* (1998) എന്ന ചിത്രത്തിലെ പ്രധാന വേഷത്തിന് മികച്ച നടിക്കുള്ള കാർലോവി വേരി ഫിലിം ഫെസ്റ്റിവൽ അവാർഡ് ലഭിക്കുകയു ചെയ്തു. *10 തിംഗ്സ് ഐ ഹേറ്റ് എബൗട്ട് യു* (1999), *ഡൗൺ ടു യു* (2000), *സേവ് ദ ലാസ്റ്റ് ഡാൻസ്* (2001) തുടങ്ങിയ കൗമാര ചിത്രങ്ങളിലെ പ്രധാന വേഷങ്ങളിലൂടെ അവർ പ്രശസ്തിയിലേക്ക് ഉയർന്നു. അവരുടെ അംഗീകാരങ്ങളിൽ NBR അവാർഡ്, ഒരു CFCA അവാർഡ്, ഒരു ഗോൾഡ് ഡെർബി അവാർഡ്, ഒരു ടീൻ ചോയ്‌സ് അവാർഡ്, രണ്ട് MTV മൂവി അവാർഡുകൾ, കൂടാതെ സാറ്റലൈറ്റ് അവാർഡ്, ഗോതം അവാർഡ്, ഗോൾഡൻ ഗ്ലോബ് അവാർഡ്, എമ്മി അവാർഡ് നാമനിർദ്ദേശങ്ങൾ എന്നിവ ഉൾപ്പെടുന്നു.

## മുൻകാലജീവിതം
ഗ്രീൻവിച്ച് വില്ലേജ് ആർട്ടിസ്റ്റായ ജൂഡിത്ത് ന്യൂകോംബ് സ്റ്റൈൽസിൻറേയും എലമെൻററി സ്കൂൾ അധ്യാപകനായ ജോൺ ഒഹാരയുടേയും മകളായി ന്യൂയോർക്ക് നഗരത്തിലാണ് സ്റ്റൈൽസ് ജനിച്ചത്. മൂന്ന് മക്കളിൽ മൂത്തവളായ അവളുടെ സഹോദരങ്ങൾ ജോൺ ജൂനിയറും ജെയ്നും (ഒരു സഹനടി) ആണ്. ഇംഗ്ലീഷ്, ഐറിഷ്, ഇറ്റാലിയൻ വംശജയാണ് സ്റ്റൈൽസ്. 11-ാം വയസ്സിൽ ന്യൂയോർക്കിലെ ലാ മാമാ തിയറ്റർ കമ്പനിയിൽ അഭിനയിച്ചു തുടങ്ങി.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
സെൽഫ് പോർട്രെയ്റ്റ്

1665-ൽ ഗെറിറ്റ് ഡൗ വരച്ച ചിത്രമാണ് **സെൽഫ് പോർട്രെയ്റ്റ്**. ഈ  ചിത്രത്തിൽ പ്രശസ്തിയുടെ കൊടുമുടിയിൽ നിൽക്കുന്ന കലാകാരനെ ഒരു പാലറ്റ് പിടിച്ച് സ്റ്റുഡിയോ വസ്തുക്കളാൽ  ചുറ്റപ്പെട്ടിരിക്കുന്നതായി കാണിക്കുന്നു. ഈ ചിത്രം ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിൽ പ്രദർശിപ്പിച്ചിരിക്കുന്നു.

## വിവരണം
അദ്ദേഹത്തിന് മുമ്പുള്ള തന്റെ അധ്യാപകനായ റെംബ്രാൻഡിനെപ്പോലെ, ഡൗ നിരവധി സ്വന്തം ഛായാചിത്രങ്ങൾ ഒരുപക്ഷേ അദ്ദേഹത്തിന്റെ ഒന്നിലധികം ചിത്രങ്ങൾ സ്വന്തമാക്കിയ പ്രത്യേക രക്ഷാധികാരികൾക്കുള്ള കമ്മീഷനായി സൃഷ്ടിച്ചു. ഇതിൽ ഇന്ന് ഏകദേശം ഒരു ഡസനോളം ചിത്രങ്ങൾ അറിയപ്പെടുന്നു. ബെഞ്ചമിൻ ആൾട്ട്മാന്റെ മരണശാസനദാനം വഴിയാണ് ഇത് ശേഖരണത്തിൽ എത്തിയത്.

ഡൗയുടെ ഈ പെയിന്റിംഗ് 1908-ൽ ഹോഫ്‌സ്റ്റെഡ് ഡി ഗ്രൂട്ട് "283. ചിത്രകാരന്റെ ഛായാചിത്രം. സ്‌എം. 101, സപ്ലൈ. 60; എം. 112 എന്ന് രേഖപ്പെടുത്തി. ഒരു ജനാലയ്ക്കരികിൽ നിൽക്കുന്ന  അദ്ദേഹം ഇടത് കൈയിൽ പാലറ്റും ബ്രഷുകളും പിടിച്ച്, വലതുവശത്ത് ഒരു വലിയ പുസ്തകത്തിന്റെ താളുകൾ മറിയ്ക്കുന്നു. അയാൾക്ക് നാൽപ്പതിനടുത്ത് പ്രായം കാണും. സ്ലീവ് ഉള്ള ഒരു തവിട്ട് നിറത്തിലുള്ള വസ്ത്രം, സ്വർണ്ണ ലേസ് കൊണ്ട് എംബ്രോയ്ഡറി ചെയ്ത കടും നീല മേൽക്കുപ്പായം, ഇളം നീല തൊപ്പി എന്നിവ ധരിച്ചിരിക്കുന്നു. ജനാലപ്പടിയിൽ ഒരു തിരശ്ശീല തൂങ്ങിക്കിടക്കുന്നു, ജനലിനുതാഴെ ഡുകസ്‌നോയി സൃഷ്ടിച്ച ആട്ടിൻകുട്ടിയുമായി കളിക്കുന്ന കുട്ടികളുടെ  അറിയപ്പെടുന്ന ലംബശില്‌പം ജനലിനെ ഭാഗികമായി മറയ്ക്കുന്നു. മുൻവശത്ത് ജമന്തിപ്പൂക്കളുടെ ഒരു പാത്രമുണ്ട്, ജനാലയുടെ ഒരു വശത്ത് ഒരു മുന്തിരിവള്ളി വളരുന്നു. അവിടെ ഒരു പക്ഷിക്കൂട് തൂക്കിയിരിക്കുന്നു. പശ്ചാത്തലത്തിൽ മുകളിൽ തുറന്ന കുടയുള്ള ഒരു ചിത്രപീഠം ഉണ്ട് "വളരെ മനോഹരവും രസകരവുമായ ചിത്രം" (Sm.).  28 ഇഞ്ച് 23 1/2 ഇഞ്ച് വലിപ്പമുള്ള ക്യാൻവാസിൽ ആയിരുന്നു എന്ന് ബ്ലാങ്ക് തെറ്റായി പ്രസ്താവിക്കുന്നു.

File:Etienne Compardel after Gerard Dou - Portrait of the Painter with a Palette in a Niche.jpg|Miniature copy by Compardel
File:Schouburg Plate A - Gerard Dou and Bartolomeus van der Helst.jpg|Portraits of Dou and Van der Helst by Jacobus Houbraken


## അവലംബം

## കൂടുതൽ വായനയ്ക്ക്
* Zelfportret van Gerard Dou (1613-1675), ca. 1665 in the RKD
*Cat. no. 37 in *Dutch Paintings in the Metropolitan Museum of Art* Volume I, by Walter Liedtke, Metropolitan Museum of Art, 2007

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
മരിയുപോൾ

**മരിയുപോൾ** (, ;  ;   ) ഉക്രെയ്നിലെ പ്രിയസോവിയ മേഖലയിലെ കൽമിയസ് നദീ മുഖത്ത്, അസോവ് കടലിന്റെ വടക്കൻ തീരത്ത് സ്ഥിതിചെയ്യുന്ന ഒരു നഗരമാണ്. 2022-ലെ റഷ്യൻ അധിനിവേശത്തിൽ പിടിച്ചടക്കപ്പെടുന്നതിന് മുമ്പ്, 2021-ലെ സെൻസസ് പ്രകാരം, 431,859 ജനസംഖ്യയുള്ള ഉക്രെയ്നിലെ പത്താമത്തെ വലിയ നഗരവും ഡൊനെറ്റ്സ്ക് ഒബ്ലാസ്റ്റിലെ രണ്ടാമത്തെ വലിയ നഗരവുമായിരുന്നു ഇത്. റഷ്യയുടെ അധീനതയിലായ ശേഷമുള്ള ഇപ്പോഴത്തെ, ജനസംഖ്യ, ഉക്രേനിയൻ അധികാരികളിൽനിന്നുള്ള കണക്കുകൾ പ്രകാരം, 100,000-ൽ താഴെയാണ്.

മരിയുപോൾ ഒരു വ്യാപാര, നിർമ്മാണകേന്ദ്രമെന്നതിലുപരി, ഉന്നത വിദ്യാഭ്യാസത്തിന്റെയും മറ്റ് വിവിധ വ്യവസായങ്ങളുടെ വികസനത്തിലും അതുപോലെതന്നെ കരിങ്കടൽ തീരത്തെ ഒരു റിസോർട്ട് ഏരിയ എന്ന നിലയിലും സുപ്രധാന പങ്ക് വഹിക്കുന്ന നഗരമാണ്. 1948 മുതൽ 1989 വരെയുള്ള കാലഘട്ടത്തിൽ, കമ്മ്യൂണിസ്റ്റ് നേതാക്കളുടെ പേരിൽ നഗരങ്ങളുടെ പേരുകൾ മാറ്റുന്ന സമ്പ്രദായത്തിൻറെ ഭാഗമായി, സോവിയറ്റ് പ്രവർത്തകനായ ആൻഡ്രി ഷ്‌ദനോവിന്റെ പേരിൽ നഗരം ഷ്‌ദാനോവ് എന്ന് പേരുമാറ്റം നടത്തി. കാൽമിയസ് എന്നറിയപ്പെടുന്ന ഒരു മുൻകാല കോസാക്ക് പാളയത്തിൻറെ സ്ഥലത്ത് സ്ഥാപിക്കപ്പെട്ട മരിയുപോളിന് 1778-ൽ നഗരമെന്ന സ്ഥാനം അനുവദിച്ചു. ഉക്രെയ്‌നിന്റെ വ്യവസായവൽക്കരണത്തിൽ ഈ നഗരം ഒരു സുപ്രധാന പങ്കുവഹിച്ചു. ധാന്യ വ്യാപാരത്തിൻറേയും ലോഹസംസ്കരണം, ഹെവി എഞ്ചിനീയറിംഗ് എന്നിവയുടേയും കേന്ദ്രമായിരുന്ന നഗരത്തിൽ ഇല്ലിച്ച് സ്റ്റീൽ & അയൺ വർക്ക്സ്, അസോവ്സ്റ്റൽ അയേൺ ആൻഡ് സ്റ്റീൽ വർക്ക്സ് എന്നിവയും സ്ഥിതിചെയ്യുന്നു.

2022 ൽ റഷ്യൻ, റഷ്യൻ അനുകൂല പ്രോക്സി സേനകൾ നഗരം ഉപരോധിക്കുകയും വലിയ തോതിൽ നശിപ്പിക്കുകയും ചെയ്തു. കനത്ത ചെറുത്തുനിൽപ്പ് നടത്തിയ നഗരത്തിന് ഉക്രെയ്നിലെ ഹീറോ സിറ്റി എന്ന പദവി ലഭിച്ചു. 2022 മെയ് 16 ന്, റഷ്യ നഗരത്തിന്റെ പൂർണ്ണ നിയന്ത്രണം നേടിയതോടെ അസോവ്സ്റ്റൽ സ്റ്റീൽ പ്ലാന്റിൽ ശേഷിച്ച അവസാനത്തെ ഉക്രേനിയൻ സൈന്യവും കീഴടങ്ങി.

## ചരിത്രം
അസോവ് കടലിന്റെ തീരത്ത് ഖനനം ചെയ്ത നിയോലിത്തിക്ക് ശ്മശാനങ്ങൾ ബിസിഇ മൂന്നാം സഹസ്രാബ്ദത്തിന്റെ അവസാനം മുതലുള്ളതാണ്. 120-ലധികം അസ്ഥികൂടങ്ങളൊടൊപ്പം കല്ല്, അസ്ഥികൊണ്ടുള്ള ഉപകരണങ്ങൾ, മുത്തുകൾ, ഷെൽ വർക്ക്, മൃഗങ്ങളുടെ പല്ലുകൾ എന്നിവ കണ്ടെത്തി. കൽമിയസ് എന്നറിയപ്പെട്ടിരുന്ന മുൻ കോസാക്ക് പാളയത്തിൻറെ സ്ഥലത്ത് സ്ഥാപിതമായ മരിയുപോൾ നഗരത്തിന്, 1778-ൽ നഗരാവകാശം അനുവദിച്ചു. ഉക്രെയ്നിലെ വ്യവസായവൽക്കരണത്തിൽ മരിയുപോൾ നഗരം ഒരു സുപ്രധാനമായ പങ്ക് വഹിച്ചതു കൂടാതെ, ധാന്യ വ്യാപാരം, ലോഹസംസ്‌കരണം, ഹെവി എൻജിനീയറിങ് എന്നിവ വളർച്ച പ്രാപിച്ച നഗരം ഇല്ലിച്ച് സ്റ്റീൽ & അയേൺ വർക്ക്സ്, അസോവ്സ്റ്റാൾ എന്നീ കമ്പനികളുടെ കേന്ദ്രവുമായിരുന്നു.

## അവലംബം

വർഗ്ഗം:ഉക്രൈനിലെ നഗരങ്ങൾ
അസ്തമിക്കാത്ത പകലുകൾ

എ. ഷെരീഫ് സംവിധാനം ചെയ്ത്  ***കുര്യൻ വർണശാല*** നിർമ്മിച്ചു 1981-ൽ പുറത്തിറങ്ങിയ ഒരു ഇന്ത്യൻ മലയാളം ചലച്ചിത്രമാണ് **അസ്തമിക്കാത്ത പകലുകൾ**. . പ്രേം നസീർ, ജോസ്, ശങ്കരാടി, സുകുമാരൻ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. എ ടി ഉമ്മറാണ് ചിത്രത്തിന് സംഗീതം നൽകിയിരിക്കുന്നത്.   സത്യൻ അന്തിക്കാടാണ് ഈ ചിത്രത്തിന് ഗാനങ്ങളെഴുതിയത്.

## താരനിര

## ഗാനങ്ങൾ
*വരികൾ:സത്യൻ അന്തിക്കാട്
*ഈണം:  എ.റ്റി. ഉമ്മർ

## റഫറൻസുകൾ

## ബാഹ്യ ലിങ്കുകൾ
*  
* 

വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:1981-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:സത്യൻ അന്തിക്കാട് - ഉമ്മർ ഗാനങ്ങൾ
വർഗ്ഗം:സത്യൻ അന്തിക്കാടിന്റെ ഗാനങ്ങൾ

വർഗ്ഗം:എ.ടി. ഉമ്മർ സംഗീതം നൽകിയ ചലച്ചിത്രങ്ങൾ
വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഇ.എൻ. ബാലകൃഷ്ണൻ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ആലപ്പി ഷെരീഫ് തിരക്കഥയെഴുതിയ ചലച്ചിത്രങ്ങൾ
സ്റ്റോക്കാർഡ് ചാന്നിംഗ്

**സ്റ്റോക്കാർഡ് ചാന്നിംഗ്** (ജനനം, സൂസൻ അന്റോണിയ വില്യംസ് സ്റ്റോക്കാർഡ്; ഫെബ്രുവരി 13, 1944) ഒരു അമേരിക്കൻ അഭിനേത്രിയാണ്. ഗ്രീസ് (1978) എന്ന സിനിമയിലെ ബെറ്റി റിസോ, ദി വെസ്റ്റ് വിംഗ് (1999-2006) എന്ന എൻ‌ബി‌സി ടെലിവിഷൻ പരമ്പരയിലെ പ്രഥമ വനിത ആബി ബാർട്ട്‌ലെറ്റ് എന്ന കഥാപാത്രങ്ങളെ അവതരിപ്പിച്ചതിൻ‌റെ പേരിലാണ് അവർ പ്രധാനമായും അറിയപ്പെടുന്നത്. സിക്‌സ് ഡിഗ്രീസ് ഓഫ് സെപ്പറേഷന്റെ നാടക, ചലച്ചിത്ര പതിപ്പുകളിൽ ഒയിസ കിറ്റ്‌റെഡ്ജ് എന്ന വേഷം ചെയ്തതിൻറെ പേരിലും അറിയപ്പെടുന്ന അവർക്ക് ഇതിൻറെ 1993-ലെ ചലച്ചിത്ര പതിപ്പ് മികച്ച നടിക്കുള്ള അക്കാദമി അവാർഡ് നാമനിർദ്ദേശം നേടിക്കൊടുത്തു. 

*എ ഡേ ഇൻ ഡെത്ത് ഓഫ് ജോ എഗ്ഗ്* എന്ന നാടകത്തിൻറെ ബ്രോഡ്‌വേ പുനരുജ്ജീവനത്തിൽ ഒരു നാടകത്തിലെ മികച്ച നടിക്കുള്ള 1985-ലെ ടോണി അവാർഡ് നേടിയതു കൂടാതെ 2002-ലെ *ദി വെസ്റ്റ് വിംഗ് എന്ന ടി.വി. പരമ്പര*, *ദി മാത്യു ഷെപ്പേഡ് സ്റ്റോറി* എന്ന ടെലിവിഷൻ സിനിമ എന്നിവയിലെ വേഷങ്ങൾക്ക് എമ്മി അവാർഡുകളും ചാന്നിംഗ് നേടി. 2004-ൽ ടെലിവിഷൻ സിനിമയായ ജാക്കിലെ വേഷത്തിന് അവൾ ഒരു ഡേടൈം എമ്മി അവാർഡ് നേടി. *ദി ഫോർച്യൂൺ* (1975), *ദി ബിഗ് ബസ്* (1976), *ദി ചീപ്പ് ഡിറ്റക്ടീവ്* (1978), *ഹാർട്ട്ബേൺ* (1986), *ടു വോങ് ഫൂ*, *താങ്ക്സ് ഫോർ എവിരിതിംഗ്! ജൂലി ന്യൂമർ* (1995), *അപ്പ് ക്ലോസ് & പേഴ്സണൽ* (1996), *പ്രാക്ടിക്കൽ മാജിക്* (1998), വുഡി അലന്റെ *എനിതിംഗ് എ*ല്സ് (2003) എന്നിവ അവർ അഭിനയിച്ച പ്രധാന ചലച്ചിത്രങ്ങളിൽ ഉൾപ്പെടുന്നു. സിബിഎസ് നാടകീയ പരമ്പരയായ ദി ഗുഡ് വൈഫിൽ (2012-16) വെറോണിക്ക ലോയുടെ ആവർത്തിച്ചുള്ള വേഷവും അവർ അവതരിപ്പിച്ചിരുന്നു.

## ആദ്യകാലം
മാൻഹാട്ടനിൽ ജനിച്ച ചാന്നിംഗ് അപ്പർ ഈസ്റ്റ് സൈഡിലാണ് വളർന്നത്. ഒരു വലിയ ബ്രൂക്ലിൻ ഐറിഷ് കത്തോലിക്കാ കുടുംബത്തിൽ നിന്നുള്ള മേരി ആലീസിന്റെയും ഷിപ്പിംഗ് ബിസിനസിലായിരുന്ന ലെസ്റ്റർ നേപ്പിയർ സ്റ്റോക്കാർഡിന്റെയും  (1960-ൽ മരണം) മകളായിരുന്നു അവർ. ഫ്ലോറിഡയിലെ പാം ബീച്ചിലെ മുൻ മേയറായിരുന്ന ലെസ്ലി സ്റ്റോക്കാർഡ് സ്മിത്താണ് അവളുടെ മൂത്ത സഹോദരി.

ന്യൂയോർക്ക് നഗരത്തിലെ ചാപിൻ സ്കൂളിൽ വിദ്യാഭ്യാസം ആരംഭിച്ചതിന് ശേഷം പഠനം നടത്തിയ പെൺകുട്ടികൾക്കായുള്ള ബോർഡിംഗ് സ്കൂളായ വിർജീനിയയിലെ മക്ലീനിലെ മഡെയ്‌റ സ്കൂളിലെ ഒരു പൂർവ്വ വിദ്യാർത്ഥിനിയായിരുന്ന ചാന്നിംഗ്. മസാച്യുസെറ്റ്‌സിലെ റാഡ്ക്ലിഫ് കോളേജിലെ ഹാർവാർഡ് യൂണിവേഴ്‌സിറ്റിയിൽ നിന്ന് ചരിത്രവും സാഹിത്യവും പഠിച്ച അവർ 1965-ൽ ലാറ്റിൻ ബിരുദമായ സമ്മ കം ലോഡ് നേടി. ന്യൂയോർക്ക് നഗരത്തിലെ എച്ച്ബി സ്റ്റുഡിയോയിൽനിന്ന് അവർ അഭിനയ പരിശീലനവും നേടി.

## അവലംബം
ലുഹാൻസ്ക്

**ലുഹാൻസ്ക് നഗരം** (, ; , ), also known as **Lugansk** (, ; , ) വിഘടിത ലുഹാൻസ്ക് പീപ്പിൾസ് റിപ്പബ്ലിക്കിൻറെ (LPR) തലസ്ഥാനമെന്ന നിലയിൽ റഷ്യയുടെ നിയന്ത്രണത്തിലാണെങ്കിലും, അന്താരാഷ്ട്രതലത്തിൽ ഉക്രെയ്നിൻറെ ഭാഗമായി അംഗീകരിക്കപ്പെട്ടിട്ടുള്ള ഒരു നഗരമാണ്. 2001-ൽ ജനസംഖ്യയുടെ പകുതിയോളം വംശീയമായി ഉക്രേനിയൻ വംശജരും 47% റഷ്യൻ വംശജരും ആയിരുന്നു. 2021-ലെ രേഖകൾ പ്രകാരം, ജനസംഖ്യ 399,559 ആയി കണക്കാക്കപ്പെട്ട ലുഹാൻസ്ക് ഈ മേഖലയിലെ ഏറ്റവും ജനസംഖ്യയുള്ള നഗരമായും ഉക്രെയ്നിലെ 12-ാമത്തെ വലിയ നഗരമായും മാറുന്നു.

## അവലംബം

വർഗ്ഗം:ഉക്രൈനിലെ നഗരങ്ങൾ
ലുഹാൻസ്ക് പീപ്പിൾസ് റിപ്പബ്ലിക്

**ലുഹാൻസ്ക്** അല്ലെങ്കിൽ **ലുഗാൻസ്ക് പീപ്പിൾസ് റിപ്പബ്ലിക്** കിഴക്കൻ ഉക്രെയ്നിലെ റഷ്യൻ പിന്തുണയുള്ള വിഘടനവാദികൾ സൃഷ്ടിച്ച ഒരു തർക്ക പ്രദേശമാണ്. ഒരു വേർപിരിഞ്ഞ സംസ്ഥാനമായി (2014-2022) ആരംഭിച്ച ഇത് പിന്നീട് റഷ്യയുമായി കൂട്ടിച്ചേർക്കപ്പെട്ടു (2022-ഇതുവരെ). ഇത് ഉക്രെയ്നിലെ ലുഹാൻസ്ക് ഒബ്ലാസ്റ്റായി LPR അവകാശപ്പെടുന്നു. ലുഹാൻസ്ക് ഒരു തർക്ക തലസ്ഥാന നഗരമാണ്.

2014 ഏപ്രിലിൽ ഡൊണെറ്റ്സ്ക് പീപ്പിൾസ് റിപ്പബ്ലിക് (ഡിപിആർ), റിപ്പബ്ലിക് ഓഫ് ക്രിമിയ (സെവാസ്റ്റോപോൾ ഉൾപ്പെടെ) എന്നിവയ്‌ക്കൊപ്പം ഡിഗ്നിറ്റി വിപ്ലവത്തിനും റഷ്യൻ അനുകൂല അശാന്തിക്കും ശേഷം എൽ.പി.ആർ. ഉക്രെയ്നിൽ നിന്ന് സ്വാതന്ത്ര്യം പ്രഖ്യാപിച്ചു. ഇത് വിശാലമായ റുസ്സോ-ഉക്രേനിയൻ യുദ്ധത്തിന്റെ ഭാഗമായ ഡോൺബാസിൽ യുദ്ധത്തിന്റെ തുടക്കംകുറിച്ചു. 2014 മാർച്ചിൽ ക്രിമിയയെ റഷ്യ കൈവശപ്പെടുത്തുകയും തങ്ങളുടെ രാജ്യത്തോട് കൂട്ടിച്ചേർക്കുകയും ചെയ്തു. അതേസമയം എൽപിആറും ഡിപിആറും എട്ട് വർഷത്തിലേറെയായി തങ്ങളെ സ്വതന്ത്ര പരമാധികാര രാഷ്ട്രങ്ങളായി ചിത്രീകരിച്ചുകൊണ്ട് നിലനിന്നുവെങ്കിലും അവർക്ക് വളരെ പരിമിതമായ അന്താരാഷ്ട്ര അംഗീകാരം മാത്രമാണ് ലഭിച്ചത്. ഉക്രെയ്ൻ എൽപിആറിനെയും ഡിപിആറിനെയും റഷ്യയുടെ പാവ രാജ്യങ്ങളായും തീവ്രവാദ സംഘടനകളായുമാണ് കണക്കാക്കിയത്.

2022 ഫെബ്രുവരി 21 ന്, റഷ്യ എൽപിആറിനെയും ഡിപിആറിനെയും പരമാധികാര രാഷ്ട്രങ്ങളായി അംഗീകരിച്ചുവെങ്കിലും ഈ നീക്കം അന്താരാഷ്ട്രതലത്തിൽ നിയമവിരുദ്ധമായി കണക്കാക്കപ്പെടുന്നു. മൂന്ന് ദിവസത്തിന് ശേഷം, 2022 ഫെബ്രുവരി 24 ന്, എൽ‌പി‌ആറും ഡി‌പി‌ആറും പരിരക്ഷിക്കുന്നതിന്റെ പേരിൽ ഭാഗികമായി റഷ്യ യുക്രെയ്‌നിലേക്ക് ഒരു പൂർണ്ണ തോതിലുള്ള അധിനിവേശം ആരംഭിച്ചു.

## അവലംബം
കറുപ്പ് (മയക്കുമരുന്ന്)

[ലഘുചിത്രം|[കറുപ്പ് (സസ്യം)|ഓപിയം പോപ്പിയിൽനിന്ന് ഊറിവരുന്ന കറ( കറുപ്പ്)]]
ഓപിയം പോപ്പികളിൽ നിന്ന് (പാപ്പാവർ സോംനിഫെറം) ഉത്പാദിപ്പിക്കുന്ന ഒരു മയക്കുമരുന്ന് കറയാണ് **കറുപ്പ്**. പൂക്കൾ കൊഴിഞ്ഞു വീണശേഷം ബാക്കി നില്ക്കുന്ന വിത്തുകളടങ്ങിയിരിക്കുന്ന ഞെട്ടിന്റെ പുറംന്തോടിൽ  നിന്നാണ് പാൽ(കറ) ശേഖരിക്കുന്നത്. ഞെട്ടുകൾ വല്ലാതെ മൂക്കുന്നതിനു മുമ്പുതന്നെ പുറന്തോടിൽ കോറുന്നു. കറ ഒന്നു രണ്ടു ദിവസത്തിനകം  കടും ബ്രൗൺ നിറമോ കറുത്ത നിറമോ ഉളള പശയായി ഉറച്ചു പോകും. പശ കുറെദിവസത്തേക്കു കുടി ഉണക്കുിയശേഷം വാഴയിലയിലോ ഇന്നത്തെക്കാലത്ത് പ്ലാസ്റ്റിക്ക് കവറുകളിലോ സൂക്ഷിച്ചു വെക്കും. പഴക്കം കൂടുന്തോറും ഗുണമേന്മയും വിലയും കൂടുന്നു. ഇതിൽ നിന്ന്   വളരെ ലളിതമായ പ്രക്രിയകളിലൂടെ  മോർഫീൻ വേർതിരിച്ചെടുക്കാനാകും. കറയെടുത്തശേഷം തോടു പൊട്ടിച്ച് വിത്തുകൾ പുറത്തെടുത്ത്  ഉണക്കിയെടുക്കുന്നു. ഇതാണ് കശ കശ. 

## രസതന്ത്രസംബന്ധമായ സ്വഭാവങ്ങൾ
പശയിൽ ഏതാണ്ട് 12%  മോർഫീൻ എന്ന ആൽകലോയിഡ് ആണ്. ഇതാണ്  തലച്ചോറിനേയും ഞരമ്പുകളേയും മയക്കത്തിലാഴ്ത്തുന്ന രാസപദാർഥം. 

## അവലംബം

വർഗ്ഗം:ഔഷധസസ്യങ്ങൾ
മക്കിവ്ക

**മക്കിവ്ക, മക്കിയിവ്ക** അല്ലെങ്കിൽ **മകെയേവ്ക** കിഴക്കൻ ഉക്രെയ്നിലെ ഡൊനെറ്റ്സ്ക് ഒബ്ലാസ്റ്റിനുള്ളിൽ (പ്രവിശ്യ) മുമ്പ് ഡിമിട്രിവ്സ്ക്, ദിമിട്രിയേവ്സ്കി എന്നിങ്ങനെ അറിയപ്പെട്ടിരുന്ന ഒരു വ്യാവസായിക നഗരമാണ്. തലസ്ഥാനമായ ഡൊണെറ്റ്സ്കിൽ നിന്ന് ഏകദേശം 15 കിലോമീറ്റർ (9.3 മൈൽ) അകലെ സ്ഥിതി ചെയ്യുന്ന രണ്ട് നഗരങ്ങളും പ്രായോഗികമായി ഒറ്റ നഗര സമൂഹമാണ്. പ്രാദേശിക ഉരുക്ക്, കൽക്കരി വ്യവസായങ്ങളെ പിന്തുണയ്ക്കുന്ന ഘന വ്യവസായവും കോക്കിംഗ് പ്ലാന്റുകളുമുള്ള ഈ നഗരം ഡൊനെറ്റ്സ് ബേസിനിലെ ഒരു പ്രമുഖ ലോഹസംസ്കരണ, കൽക്കരി ഖനന കേന്ദ്രമാണ്. ഉക്രെയ്‌നിന്റെ ഭാഗമായി അന്താരാഷ്‌ട്രതലത്തിൽ അംഗീകരിക്കപ്പെട്ടിട്ടുങ്കിലും, 2014-ൽ റഷ്യൻ അനുകൂല സേന പിടിച്ചെടുത്തതു മുതൽ ഈ നഗരം ഡൊനെറ്റ്‌സ്‌ക് പീപ്പിൾസ് റിപ്പബ്ലിക്കിന്റെ യഥാർത്ഥ ഭരണത്തിൻ കീഴിലാണ്. 2021 ലെ കണക്കുകൾ പ്രകാരം ഈ നഗരത്തിൽ 340,337 ജനസംഖ്യയുണ്ട്.

## അവലംബം

വർഗ്ഗം:ഉക്രൈനിലെ നഗരങ്ങൾ